1. Пала-партиш (лицензияланмаган дастурий таъминот билан) ишлаш = ортиқча тўлов 700 млн сўм.\n– Яқинда шундай вазиятга дуч келдим: савдо компанияси товарларни мамлакат ҳудуди бўйлаб чакана ва улгуржи реализация қилар экан. Бир ойлик айланма – 1 млрд сўмдан ортиқ. Лицензияланмаган дастурдан фойдаланади. Икки нафар бухгалтер товарларнинг асосий омборга келиб тушишини, уларнинг корхона ичида омбордан омборга ўтказилишини, чакана ва улгуржи сотувлар ҳисобдан чиқарилишини, савдо бонусларини, чегирмалар ва бошқаларни акс эттиради. Шу билан бирга, электрон ҳисобварақ-фактураларни ва онлайн-кассалардаги сотувларни қўлда тўлдиришади. Лицензияланмаган дастур реализацияни компьютер ҳисобида ва ЭҲАда синхронлашга имкон бермайди.\nТоварлар номенклатураси – катта, контрагентлар сони – кўп. Бухгалтерлар солиқ ҳисоб-китобларини ўз вақтида топшириш учун иккала тизимга маълумотларни киритишга зўрға улгуришади. Ҳисоб маълумотларини таҳлил қилишга вақтлари қолмайди.\nБизнинг маслаҳатчилар ишга киришиб, товар қолдиғининг баҳоси ушбу товарнинг кирим баҳосига мос келмаслигига эътибор қаратдилар. Масалан, товарнинг бир бирлиги баҳоси 15 минг сўм, умумий қиймати 15 млн сўм бўлган 1 000 бирликдаги товар келиб тушган, 890 бирлик сотилган. Ҳисобдан чиқариш чакана сотувлар ҳужжатлари орқали акс эттирилади. Маълумотлар ҳужжатда тўғри акс эттирилганига қарамай, бунда фақат сотилган товар миқдори ҳисобдан чиқарилади – бу лицензияланмаган дастур нотўғри ишлаганининг «меваси»дир. Натижада 110 бирлик товар қолдиғи ҳам 15 млн сўмга баҳоланади. Ушбу рўйхатга янги етказиб берилган товарлар ҳам киритилади, бунда таҳлил ишларини ўтказмасдан туриб хатони аниқлашнинг имкони бўлмайди.\nБундай хато терминал бўйича реализациядан тушумни акс эттиришда ҳам юзага келиши мумкин. Ҳужжатни киритишда реализация ҳажми икки баравар ошади. Масалан, бухгалтер 200 млн сўмлик тушумни эътироф этади, дастур ушбу ҳужжатдаги жадвал маълумотларини тўғри сақлаган ҳолда, икки баравар оширилган 400 млн сўмлик ўтказмани беради.\nМаълумки, иш юкламаси кўпайиб кетган бухгалтер ўз вақтида Фойда солиғи ҳисоб-китобини топшириши лозим. У вақт тиғизлиги туфайли ҳамда етарли малакага эга бўлмай туриб, айланма-сальдо қайдномаси кўрсаткичларига таянган ҳолда мавжуд бўлмаган оширилган миқдордаги фойдага солиқ солиб Ҳисоб-китобни топширади.\nЛицензияланган дастурий таъминотда бир йиллик ҳисоб тиклангандан кейин қайтариладиган фойда солиғи 700 млн сўмни ташкил этди. Биз фойда солиғини солиқ базасини камайтирган ҳолда қайта топширишда камерал текширув доирасида ДСХОнинг барча сўровларига жавоб қайтардик. Тиклаш бўйича хизматларимиз нархи 60 млн сўм бўлди.\nБизнесда дастурий таъминот ва бухгалтерия штати борасида тежамкорлик қилмаслик керак деб ўйлайман. Бухгалтер кун давомида бошланғич ҳужжатларни 1С, 1UZ ва ЭҲА тизимига киритиш билан овора бўлади, ҳисоб маълумотларини таҳлил қилишга умуман вақти бўлмайди. Унинг ишлари жуда кўплиги сабабли дастурлардаги узилишлардан суғурталанган бўлиши лозим. Тўпланган ҳисоб маълумотлари нотўғри бўлганда фақат Фойда солиғи ва ҚҚС ҳисоб-китобини топшириш чоғида баланс кўрсаткичлари баҳоланишининг таҳлил назоратини амалга ошира оладиган экспертгина ҳақиқатдагисига яқинлаштирган ҳолда солиқни ҳисоб-китоб қилиши мумкин.\nЯна бир мисол – ишлаб чиқариш корхонаси. Компанияда тугалланмаган ишлаб чиқариш мавжуд. Ишлаб чиқариш фаолияти таҳлил қилинганда, биз тайёр маҳсулот таннархи ва тугалланмаган ишлаб чиқаришнинг қолдиқ қийматини ҳисоблаш формуласини чиқардик.\nИшлаб чиқариш цикли қисқа – жами уч кундан иборат. Бу бир ой давомида тахминан омборга 10 марта тайёр маҳсулот келиб тушишини англатади. Дастур маълумотлари бўйича тайёр маҳсулотнинг ҳар бир чиқарилишида таннархни таҳлил қилганимизда, у нима сабабдан турлича эканлиги тушунарсиз бўлди. Ой бошида чиқарилган тайёр маҳсулот таннархи кейингиларидан бир неча баравар қимматроқ бўлди. Йиллик фарқ суммаси 600 млн сўмни ташкил этди. Маълум бўлишича, барча юкхатлардаги тугалланмаган ишлаб чиқаришга тўғри келадиган харажатлар бир ой давомида чиқарилган тайёр маҳсулотларга тақсимланмаган, балки ой охирида тугалланмаган ишлаб чиқариш туркумлари қолдиғига қўшилган. Таннархдаги фарқ шу сабабли юзага келган ва корхона иш кўлами катталиги шароитида солиқ ва молиявий ҳисоботга катта таъсир кўрсатган.\nБухгалтернинг вақти тиғиз бўлиб ва/ёки у етарли малакага эга бўлмаса, таннарх ҳисоб-китоби ноаниқ бўлаётганлигини дарҳол англаши қийин, албатта. Қайта ҳисоб-китоб қилинганда ва тайёр маҳсулотни ҳисобдан чиқариш усули тўғри танланганда қайтариладиган солиқ суммаси 44 млн сўмни ташкил этди.\n2. Бухгалтерия ҳисоби сиёсати усулларининг нотўғри танланиши = ортиқча тўлов 480 млн сўм.\nБу бухгалтерлар томонидан йўл қўйиладиган энг кўп учрайдиган хатоликлардан бири бўлиб, солиқларнинг ортиқча тўланишига олиб келади.\nАмалиётдан мисол келтирамиз: улгуржи-чакана савдо компанияси, айланмаси – бир ойда деярли 10 млрд. Товар импорт қилинади ва асосий омборга келиб тушади, у ердан улгуржи сотиш учун юклаб жўнатилади. Товарнинг бир қисми чакана реализация қилиш учун корхонанинг ўз савдо шохобчаларига ўтказилади.\nИмпорт номенклатураси кенглиги, айнан бир номдаги товар ўнлаб туркумда келиб тушиши, улгуржи ва чакана савдо амалга оширилишини ҳисобга оладиган бўлсак, товар ҳаракатини ҳисобга олиш мушкул бўлади. Товар харакати дастурда ва қоғозга чиқариладиган ҳужжатда акс эттирилишига ҳамда моддий жавобгар шахс томонидан назорат қилинишига қарамай, компанияда товар қолдиғи маълумотлари анча ноаниқ. Хатоликлар сабабли товар навлари алмашиб қолган ва реализация таннархида, бинобарин, солиқ ҳисоб-китобларида ҳам ноаниқликлар мавжуд. Зеро, товар импорт қилинади, ҳар бир туркумнинг баҳоси хорижий валюта курсига боғлиқ бўлади ва унинг тебранишлари корхонанинг етказиб беришлар ҳажми кўрсаткичлари учун муҳим ҳисобланади.\nБухгалтер FIFO усули бўйича ишлайди, бунда кирувчи ва чиқувчи товар туркумлари ўта аниқ ҳисобга олиниши талаб этилади. У нега айнан ушбу усул танланган деган саволга: «менгача шундай бўлган» дея жавоб қайтаради.\nФикримизча, чакана савдода товарларни устама ҳақ билан ҳисобга олиш усулини қўллаш мақбул бўлади, бироқ бухгалтерларни миқдорий ҳисобга олиш рад этилиши хавотирга солади. Бошланғич ҳужжатлар тўғри расмийлаштирилган тақдирда, улар товар айланмасининг ҳисобланган кўрсаткичлари тўғри эканлигини, инвентаризациялаш эса миқдор бўйича маълумотларни тасдиқлайди. Aveco ҳам қўлланилиши мумкин. Чакана савдода бухгалтерия ҳисоби учун умуман олганда узлуксиз тизим эмас, балки даврий ҳисоб тизимининг қўлланилиши энг мақбул ечим ҳисобланади.\nҲисоб маълумотлари тикланганда қайтариладиган солиқ суммаси 480 млн сўмни ташкил қилди.\n3. Ички ҳисоб ҳужжатларининг ҳақиқатдаги ТМЗ ҳаракатига номувофиқлиги = ортиқча тўлов 280 млн сўм.\nЯна улгуржи-чакана савдога доир мисол. Товарни асосий омбордан савдо шохобчаларига ўтказиш бўйича товар-транспорт юкхатлари олдиндан берилган буюртмаларга асосан бухгалтерия томонидан расмийлаштирилади. Юклаб жўнатиш чоғида товарлар навлари алмашиб кетади. Масалан, муайян номенклатурадаги, бироқ ТТЮда кўрсатилганидан бошқача рангли ламинат юклаб жўнатилди. Ҳар ойда инвентаризация ўтказилади, унда аниқланган номувофиқликлар «ортиқчалик» ёки «камомад» сифатида расмийлаштирилади.\nТакрорлаб ўтаман, факт бўйича бу навлар аралашиб кетиши. Сотилмаган ламинат жойида турибди, фақат бошқа рангдагиси... Қоидага кўра, ҳақиқатда озроқ миқдорда камомад ҳам мавжуд – талабгир товарни бундай катта ҳажмда сотишда инсон омили ҳам ўз таъсирини кўрсатади.\nБухгалтер ҳисоб маълумотларидаги ва ҳақиқий товар қолдиқларини қандай тарзда бир-бирига тенглаштиради? У камомад сифатида расмийлаштирилган бир рангдаги ламинатни ҳисобдан чиқаради ва ортиқча деб ҳисобланган бошқа рангдагисини кирим қилади.\nКейин бухгалтер СКни варақлаб, аниқланган ортиқча миқдорлар жами даромадга киритилишини, қопланмайдиган камомаднинг ҳисобдан чиқарилиши эса чегирилмайдиган харажат ва ҚҚС бўйича айланма ҳисобланишини кўради. Натижада солиқ бўйича қўшимча ҳисоблашлар 280 млн сўм бўлади.\nАсосий муаммо бухгалтерия ишида эмас, балки омбор ҳисоби назоратида бўлади. Мазкур ҳолатда нималар содир бўлади? Бухгалтерия аввал юклаб жўнатишни (ТТЮ расмийлаштирган ҳолда) ҳисобдан чиқаради, кейин эса омборда факт бўйича товар юклаб жўнатилади. Аслида аксинча бўлиши керак: аввал – операция, у бўйича – тўғри расмийлаштирилган бошланғич ҳужжат, ва ушбу ҳужжат бўйича – ҳисобда акс эттириш. Назаримизда, бу менежментнинг хатоси бўлиб, у солиқ тўловларининг ошишига олиб келади.\nИккинчи жиҳат навлар аралашиб кетишини ҳужжатли расмийлаштиришдан иборат. Қўшимча ҳисоблашлар суммасини инобатга олиб, биз ушбу масалада ДСХОда эътирозлар бўлиши мумкин деб тахмин қилдик. Биламизки, СКнинг 14-моддаси нормалари юридик жиҳатдан расмийлаштирув юзасидан иқтисодий мазмун устувор бўлади ҳамда модда нафақат солиқ тўловчига қарши, балки унинг фойдасига ҳам ишлаши керак. Бироқ ДСХО навлар алмашиб кетиши натижасида юзага келган камомадни ҚҚС бўйича айланма деб эътироф этиши хавфи анча юқори деб ҳисобладик. Шу боисдан барча савдо шохобчалари бўйича, шунингдек бошланғич ҳужжатларнинг бутун ҳажми бўйича ҳақиқатда реализация қилинган товарни ҳисобдан чиқариш акс эттирилган ҳолатни тўлиқ тиклашимизга тўғри келди.\nҲақиқатан ҳам, мавжуд товар камомадига қонун ҳужжатларига мувофиқ солиқ солинган. Қайтарилган солиқ суммаси 280 млн сўмни ташкил қилди.\nАфсуски, одатда, солиқлар бундай ҳажмда қайтарилганда бухгалтерни ишдан бўшатиб юборишади. Бунда компания ҳисоб юритишнинг ўзига хос жиҳатларини тушунадиган ходимдан маҳрум бўлиб қолиши мумкин.\nИчки назорат усулларини қайта кўриб чиқиш, компания ичида ҳужжат айланиши тўғри ташкил қилиш, лицензияланган замонавий дастурий таъминотни харид қилиш учун маблағни аямаслик керак. Тадбиркорлар бухгалтер ортиқча юкламасиз ишлаши учун шарт-шароитларни яратиш, унга профессионал ўсишига имкон бериш қанчалик муҳим ва фойдали эканлигини англаб етишлари лозим.


Навбатдаги ҳодисадан сўнг қирғиз-тожик чегарасида вазият барқарор, аҳоли тарқалди\nТожик-қирғиз чегарасининг Бобожон Ғафуров ва Лайлак туманлари участкасида ҳодиса юз берди. Расмийларнинг сўзларига қараганда, гап махаллий аҳоли ўртасидаги жанжал ҳақида бормоқда. Чегара туманлари маъмурият раҳбарларининг музокараларидан сўнг муаммо бартараф этилди.\nҲодиса 5 август куни Қирғизистоннинг Мақсат ва Тожикистоннинг Овчи Қалъача қишлоқлари аҳолиси ўртасида юз берди. Овчи Қалъача қишлоқ кенгаши раҳбари Ғайратжон Гадобоевнинг Радио Озодига маълум қилишича, қишлоқ аҳолиси Қурбон ҳайитига тайёргарлик доирасида №8 ўрта мактабининг футбол майдончасини тартибга келтирмоқчи бўлган, аммо қирғиз чегарачилари бунга қаршлик кўрсатган. «Чегара нарядининг баёнот беришича бу баҳсли участка ва шу сабабли Тожикистон фуқаролари бу ерда бўлишлари керак эмаслигини айтишган. Аммо бу участка – Тожикистон ҳудудидир», - дейди Гадобоев.\nШу билан бирга Қирғизистон Давлат чегара хизмати (ДЧХ) матбуот котиби Гульмира Борубаева баёнот бериб “келишмовчилик” қирғиз-тожик чегарасининг белгиланмаган участкаси туфайли келиб чиққанини айтди. «Футбол майдонига Тожикистон фуқаролари келиб ҳудудни тозаламоқчи бўлган. Аммо бу қирғиз-тожик участкаси белгиланмаган. Ҳодиса жойига ҚР чегара наряди етиб келди ва мазкур ҳудудда бирор бир иш олиб борилмаслигини тушунтирди. Айрим келишмовчиликлар юзага келди, аммо тушунтириш ишларидан кейин Тожикистон фуқаролари ҳодиса жойини тарк этди», - дейди Гульмира Борубаева.\nУнинг қўшимча қилишича, ҳодиса жойига икки мамлакат туманлари маъмуриятларининг раҳбарлари, шунингдек чегара хизмати вакиллари етиб борган ва “келажакда чегаранинг ҳал қилинмаган участкасида шу каби ҳодисалар юз бермаслиги учун” аҳоли билан музокаралар олиб борилмоқда. Борубаеванинг сўзларига қараганда ҳодиса жойида тўпланганлар уйларига тарқалишган.\n“Тожикистон ва Марказий Осиё янгиликлари” ахборот сайтининг хабар қилишича, мазкур участка қирғизстонлик фуқаролар томонидан бозор сифатида фойдаланилади ва шу сабабли ҳам улар бу участкани Тожикистон фуқаролари томонидан ободонлаштирилишига қаршилик кўрсатишган.\nЭслатиб ўтамиз, 2018 йилнинг 4 июнь куни Баткен вилояти Лайлак туманининг Мақсат қишлоғида можаро юз берган эди. Ўша оқшом тожик чегарачилари Қирғизистон фуқароларини савдо-сотиқ қилинаётган “Футбол майдони”дан ҳайдаб чиқарган эди. Шундан сўнг тожик ва қирғиз чегарачилари иштирокида мажоро келиб чиқди, бунинг оқибатида Қирғизистн ДЧХ маълумотига кўра, тожик ҳарбий хизматчилари қурол ишлатишди ва ҳавога қарата ўқ узишди.\nТожик-қирғиз чегарасида сўнгги мажоро икки ҳафта муқаддам Ворух-Оқсой участкасида бўлиб ўтди. Маҳаллий аҳоли вакилларининг ўз давлатлари байроқларини, ҳар икки томоннинг фикрича, ўз мамлакатлари ҳудудларига илиб қўйишга уринишлари янги тўқнашувларга олиб келди. Бунинг натижасида қурол ишлатилди, Тожикистоннинг бир фуқароси ўлдирилди ва камида хар икки томондан камида 20 киши жароҳат олди. Тожикистон ва Қирғизистон раҳбарлари Эмомали Раҳмон ва Сооронбай Жээнбеков 26 июль куни Исфарада музокаралар олиб бордилар, шундан сўнг Иссиқкўл соҳилларида давлат чегарларини демаркация масаласини муҳокама қилиш давом эттирилди.\nТожикистон-Қирғзистон чегарасининг умумий узунлиги 976 километрни ташкил қилади, шундан бугунги кунда 500 километрга яқини делимитизация ва демаркация қилинган. Чегаранинг 400 километридан ортиғи баҳсли ҳудуд мақомига эга.


Москва суди скинхедлар билан курашдан сўнг ҳибсга олинган тожикистонлик фуқарони икки ойга ҳибсга олди\nМосква суди Россия пойтахтида скинхедлар билан курашдан сўнг ҳибсга олинган 21 ёшли Тожикистон фуқароси Амиршо Хусейновни икки ойга озодликдан маҳрум қилди. Бу ҳақда 29 июнь куни ҳуқуқ фаоли Валентина Чупик ўзининг Фейсбук саҳифасида маълум қилди.\nХусейновнинг қариндошлари уни жабр кўрган деб билишади, аммо Россия ҳукумати тожикистонлик йигитни безориликда айбламоқда.\nВалентина Чупикнинг сўзларига кўра, Амиршо Хусейнов қурол ишлатиш билан безориликда айбига иқрор бўлган. Бироқ, қариндошларининг сўзларига кўра, Амиршо жанжалнинг бехосдан иштирокчисига айланган ва унда ҳеч қандай қурол бўлмаган.\nАмиршо Хусейновнинг адвокати суднинг икки ойга ҳибсга олиниши устидан шикоят қилади, дейилади ҳуқуқ ҳимоячиси баёнотида.\nТожикистоннинг Россия Федерациясидаги элчиси Имомуддин Сатторий бир кун олдин Озодий радиосига дипломатик ваколатхона Россия Ташқи ишлар вазирлигига нота юбориб, воқеани холис ва ошкора тергов қилишни талаб қилганини айтди.\nГувоҳларнинг сўзларига кўра, 23 июнь оқшомида скинхедлар Толбухин кўчаси бўйлаб юриб, «Россия руслар учун, Москва москваликлар учун!», деб бақиришган ва бошқа миллат вакилларини ҳақорат қилишган. Шундан сўнг Доғистонликлар ва Тожикистон фуқароси иштирок этган скинхедлар билан жанг бўлиб ўтди. Полиция жанжалнинг бир нечта иштирокчиларини ҳибсга олди, шу жумладан Амиршо Хусеиновни ҳам.\nТожикистоннинг Россия Федерациясидаги элчиси Имомиддин Сатторийнинг 28 июнь куни Озоди радиосига айтишича, дипломатик миссия ходимлари Амиршо Хусейновнинг қариндошларининг мурожаатидан сўнг ишни ўз назоратига олиб, адвокат ёллаган.\nТожикистонлик дипломатлар, элчининг сўзларига кўра, воқеани Россия Тергов қўмитаси ходимлари билан муҳокама қилган ва 28 июнь куни бўлиб ўтган биринчи суд мажлисида қатнашган. «Ҳибсга олинган Тожикистон фуқаросига барча керакли ёрдам кўрсатилади», деди Сатторий.


Ўзбекистон Журналистлари ижодий уюшмаси Сирдарё вилоят бўлими вилоятда чоп этилаётган газеталар муҳаррирлари, журналистлар, матбаа ҳамда босма нашрларни тарқатувчи ташкилотлар раҳбарлари ва ходимлари иштирокида ташкил этган тадбирда асосан соҳага тааллуқли қатор муаммолар таҳлил этилди.\nЎзбекистон Журналистлари ижодий уюшмаси вилоят бўлими раиси Бойжигит Абдуллаевнинг сўзларига қараганда, ҳудудда давлат рўйхатидан ўтган 21 та даврий нашрдан 4 таси — Боёвут, Сардоба, Мирзаобод ва Сайхунобод туманлари газеталари ўз фаолиятини тўхтатиб турибди.\nДемак, каттагина жабҳада аҳоли маҳаллий аҳамиятга молик хабарларни олишдан мосуво. “Биз китоб мутолаа қилиш билан баб-баравар газета ҳам ўқишимиз керак, — деди у. — Газета одамлар учун шунчаки минбар эмас, балки кўзгу ҳамдир. Бугунги кунда халқимиз орасида бир-бирига китоб совға қилиш урфга айланиб бораётир. Қани энди, сахий кишилар эҳтиёжманд қатламларга ўзлари севган нашрларнинг обуна квитанцияларини тантанали равишда топширишни ҳам одатга айлантирсалар…”\nСўнг кун тартибидаги масала бўйича “Халқ сўзи” ва “Овози тожик” газеталарининг Сирдарё вилояти бўйича мухбирлари Аҳмадали Шерназаров, Тўхтамиш Боқий, “Сирдарё” ва “Гулистон янгиликлари” газеталари бош муҳаррирлари Умарқул Очилов, Фурқат Тошматов, “Полиграф АиФ” хусусий ишлаб чиқариш корхонаси директори Ришад Абиятов, “Сирдарё матбуот хизмат” МЧЖ бўлим мудири Камолиддин Ҳошимовлар чиқишларида вақтли нашрлар муассисларининг масъулиятини ошириш, газеталарнинг ҳар бир янги сонини ўз вақтида муштарийларга етказиб бериш, вақтли нашрларда эълон қилинаётган танқидий чиқишларнинг таъсирчанлигини ошириш каби масалалар юзасидан фикр билдирдилар. Муаммоларни ўз вақтида ҳал этиш учун эса вилоят ОАВ вакилларининг тез-тез вилоят ҳокими билан учрашувини ўтказиб туриш таклифи ўртага ташланди.\nТадбирда босма оммавий ахборот воситалари ходимларини хурсанд қиладиган янгилик ҳам очиқланди. “Полиграф АиФ” хусусий ишлаб чиқариш корхонаси раҳбари Германиядан газета-журналларни рангли чоп этадиган замонавий босмахона ускунасини олиб келганини маълум қилди.\n« Қобиқдаги акс-садо\nОна меҳри (Бобомнинг ҳикояси) »


Тема:"Кўп хонали сонлар билан бажариладиган арифметик амалларни бажариш" - начальные классы, уроки\nТема:"Кўп хонали сонлар билан бажариладиган арифметик амалларни бажариш"\n4.1.1.1 кўп хонали сонларнинг тузилиш йўлини тушунтириш, натурал сонларнинг қаторида 1000000 атрофидаги соннинг ўрнини аниқлаш.\n4.1.1.2 кўп хонали сонларни ўқиш, ёзиш ва таққослаш.\n«Тема:"Кўп хонали сонлар билан бажариладиган арифметик амалларни бажариш"»\nФан номи: Математика\nУзоқ муддатли режанинг бўлими:\nЎқитувчининг исми, шарифи:\nКўп хонали сонлар билан бажариладиган арифметик амалларни бажариш\nУзоқ муддатли режанинг бўлим мақсади:\nБарча ўқувчилар: кўп хонали сонларни ўқийди;\nЎқувчиларнинг асосий қисми: кўп хонали сонларнинг ту-зилиш йўлини тушунтиради, жадвалдан фойдаланиб, уйда қанча вақт бўлмаслини ҳисоблайди;\nАйрим ўқувчилар: Жадвал асосида савол ва масала тузади;;\nКўп хонали сонларнинг тузилиш йўлини тушунтириш, натурал сонларнинг қаторида 1000000 атрофидаги соннинг ўрнини аниқлай олади;\nКўп хонали сонларни ўқиш, ёзиш ва таққослай олади.\nАсосий терминлар: вақт, масофа, километр, ўлчов бирлик-лари\nТаянч сўзлар: вақт минтақаси, миқдорлар.\nДиалог: - Сиз мактабда қанча вақт бўласиз?\n-Шаҳарлар орасидаги масофа қандай топилади?\nИнсоний қадриятларни сингдириш\n«Мангу эл». 2. Умумий бирлик, тинчлик ва тотувлик. 6.Тарих, Маданият ва Тил умумийлиги;\nДунётаниш, ўзбек тили\nЖадвал бўйича саволлар ва масалалар туза олади.\nЎқувчиларнинг дарсга бўлган қизиқишларини ошириш мақсадида «Капитан» ўйинидан фойда-ланиш. Бунда ўқитувчи томонидан буюриқ бе-рилади. Барча ўқувчилар ўзларини кемада юр-гандай хис қиладилар. Ўқитувчи: 1- капитан де- ганда болалар биттадан юра бошлашади.\n2- суҳбатлашамиз деган буйруқда ўқувчилар ик- китадан бўлиб, 3- синфдаги олган билимларини мустаҳкамловчи савол- жавоб ўтказишади.\n3- ошпаз деганида учтадан, 4- тушлик деганида тўтрттадан, 5- балиқ овлаймиз, 7- қутқарувчи-лар деганда 6 ўқувчи доира қуриб, битта ўқувчи ни ўртага олиб қутқарувчи вазифасини бажара-дилар. Шу тариқа гуруҳларга бўлинади.\n(Ў.Ё,Г) 1-топшириқ. Матинни ўқинг.Сонларни ўсиш тартибида ёзиш. «Нарвон» усули.Бунда ўқитувчи нарвоннинг расми чизилган А4 қоғозни уч гуруҳга беради, ўқувчилар сонларни нарвон-нинг пағоналарига ўсиш тартибида жойлайдилар\n1700,3000,300 000,400 000,200 000,280 000,110 000,160 000,\nДескриптор: Билим олувчи:\nСонларни ўсиш тартибида ёзади\nБаҳолаш: «СМСли планшет» усули орқали рағбатлантирилади.\n(ЎЁ,Г) 2-топшириқ. «Х – ноль» усулидан фойда-ланамиз. Қозоғистоннинг шаҳар номлари ёзилган харита экранда кўрсатилади. Уч гуруҳ ўқувчила-ри келишилган ҳолда харитадагидаги шахар но-мини танлайди. Шаҳардан топшириқ берилган бўлади. Топшириққа тўғри жавоб берса “Х” қў-йилиб, кейинги саволга ўтилади. Жавоб берол-маса “0” қўйилади. Топшириқ қуйидагича:\nТўғри жавобни белгиланг.Фикрингизни асосланг\nХарита масштабида 1 сантиметр жойнинг 4 кило-метрга мос келиши кўрсатилган.Харитадаги ик-кита шаҳар орасидаги масофа 8 сантиметрга тенг. Бу шаҳарлар орасидаги масофа неча километр бў-лади?\nА) 2км б) 8км в) 16км г) 32км\nТўғри жавоб 32 км\nМасаланинг шартини ўқийди;\nТўғри жавобни белгилайди\n(Ў.Ё.Г) 3- топшириқ\nАввал масса,сўнг вақт ўлчов бирликларини ўсиш-тибида ёзинг. Иккитадан тенгсизликлар тузинг. Миқдорлар қийматини қандай таққослашни ту-шунтиринг?\n9ц8кг=98кг 2 йил\n205кг 810 кун\n2ц10кг 42 йил\n610кг 658 йил\n658 йил 7 аср\nДескриптор. Билим олувчи:\nАввал масса сўнг вақт ўлчов бирликларини ўсиш тартибида ёзади;\nОғзаки баҳолаш тури\n(Ў.Ё,Г) 4-топшириқ. «Джигсо» усулидан фойда-ланиб 3 гурухга топшириқ бериш.Миқдорлар устида амаллар қандай бажарилишини гуруҳлар бир-бирларига бориб тушунтиради:\n7м 48см-1м 69см 2соат 40мин\n579см=5м 79см 215мин=3соат 35мин\n1соатни оламиз -1соат 16мин\nМиқдорлар устида амаллар бажарилишини тушунади\nИжодий иш бўйича саралаш:\nС: 5- топшириқ. Қозоғистон мактабларилаги мак-таблардаги дарснинг давомийлиги тузилган жад-валдан фойдаланиб, саволлар ва масала тузади.\nВ. Уйдан мактабгача, мактабдан уйгача бўлган йўлга қанча вақт сарфлашини юқоридаги жадвалдан фойдаланиб, ҳар куни қанча вақт уйда бўлмаслигини ҳисобланг.\nА. Душанба куни танаффусларга қанча вақт кетишини ҳисобланг.\nЖадвал асосида савол ва масала тузади;\nЖадвалдан фойдаланиб, уйда қанча вақт бўлмаслини ҳисоблайди;\nДушанба куни танаффусларга қанча вақт кетишини ҳисолайди\nДам олиш дақиқаси «Понтомима» усули\n(Ў.Ё.Я)Амаллар бўйича ечимини ёзган ҳолда ифоданинг қийматини топинг\n358+(412-299)*4 =810 631-(683-185):6\nАмаллар бўйича ечимини ёзган ҳолда ифоданинг қийматини топади.\n(Ў.Ё,Г) Масалани ечинг:\nА4 варағи, маркер\n(Ў.Ё.Я)“Аралашган ахборот” усули. Турли ўлчов бирликлари, кўп хонали сонлар слайдда кўрса-тилади. Мавзуга доир фикрларни аниқлайди.\nУйга вазифа. 7-топшириқ\nҚайта боғланиш: Қайта боғланиш: “Бир дақи-қали суҳбат” усули орқали бажарилади. Гуруҳ аъзолари жуфтлашиб бир-бирларига қарама-қар-ши туриб олишади ва бугунги мавзуни мустаҳ-камловчи бир дақиқали суҳбат қуришади.\nСаралаш – ўқувчиларга кўпроқ қандай қўллов кўрсатишни режалайсиз? Қобилиятли ўқувчиларга қандай вазифа қўйишни режалаштирдингиз?\nБаҳолаш – ўқувчиларнинг материални ўзлаштириш даражасини қандай текширишни режалайсиз?\nТехника хавфсизлиги ва меҳнатни муҳофаза қоидалари:\nС: 5- топшириқ. Қозоғистон мактабларилаги мактаблар-даги дарснинг давомийлиги тузилган жадвалдан фойдала-ниб, саволлар ва масала тузади\nВ. Уйдан мактабгача, мактаб-дан уйгача бўлган йўлга қанча вақт сарфлашини юқоридаги жадвалдан фойдаланиб, ҳар куни қанча вақт уйда бўлмас-лигини ҳисобланг.\nА. Душанба куни танаффус-ларга қанча вақт кетишини ҳисобланг.\n«Ўх-хо-хо-о-о-о « “СМС ли планшет”\nҚайта боғланиш: «Бир дақиқали суҳбат»\nТехника хавфсизлик қоидаларига риоя қилишни билади;\nКишилар меҳнатини қадрлайди;\nДарс бўйича рефлексия:\n2. Ўқувчиларнинг ҳаммаси таълимий мақсадга эришдими?\n3. Эришмаса, нима учун?\n4. Дарсда саралаш тўғри ташкиллаштирилдими?\n5. Дарс этапларининг давомийлиги сақландими?\n6. Дарс режасидан четга чиқишлар бўлди? Нима учун?\nҚуйидаги бўш ўринга дарс ҳақидаги фикрингизни ёзинг. Дарсингизнинг мавзусига мос келадиган саволларга жавоб беринг..\nЯкуний баҳолаш (сарҳисоб) (Жалпы баға)\nДарснинг яхши ўтган икки аспекти (ўқитишни ҳамда ўқишниям ҳисобга олинг):\nДарсни яхшилашга нима таъсир эта олади? (ўқитишни ҳамда ўқишниям ҳисобга олинг)\nДарс давомида мен синф ёки якка ўқувчиларнинг муваффақияти/қийинчилиги ҳақида нима билдим, кейинги дарсимда нимага аҳамият беришим керак?\nАвтор: Каримкулова Шахло Сайдахматовна\nНомер свидетельства: 563639


Дониёрга: “Салом Аликка” кўп вақт кетаётган бўлса, ўтказиб юборинг, қўлингизда-ку | ДУНЁ ЎЗБЕКЛАРИ | Mobile Version\nДониёрга: “Салом Аликка” кўп вақт кетаётган бўлса, ўтказиб юборинг, қўлингизда-ку\n03/14/2019 Ismat Khushev Муносабат\nАссалому алайкум Дониёрбек,\nВидео тасвирдаги чикишларини томошобинлар купрок куради. Теледастур ташкил этилгандан сунг омманинг кизикиши жудаям ортди. Аввал Сиз укиш имкониятингиз булиб укигандирсиз, Лекин ахолининг куп кисми видео тасвирдагисини хохлайди.\nМасалан Сиз битта узингиз укийсиз, видеотасвирни бир пайитда 10-15 та киши куради. Айтайлик ётокхонада турадиган Узбек мухожирлари битта хонада 10-15 киши туради бу жойларга боглик. Икки каватли краватлар куйилган ётокхоналар куп. Ана энди битта просмотрда бутун хонадаги 10-15 та Узбеклар бу видеони бошдан охиригача кураяпти.\n“Салом Аликка” куп вакт кетаётган булса кулингиздаку утказиб юборинг ва истаган жойингиздан куришни давом эттираверинг. “Салом Аликка” куп вакт кетаётганинг сабабларидан бири Журналист Узбек Халкини жудаям севади, Хурмат килади агар олдингизда булса янаям салом аликни куйик килар эди, айиби теледастурда.\nШунинг учун канча вакт кетганини узиям билмай колади. Агар Узбекистон Телевидениесидан 20-40 минут вакт ажратса ва Исмат Хушевга ойлик моош тайинласа хаммаси хамирдан кил сугургандек булади.\nБу дастурда Журналист ишдан кейин тунда сооат 1-00, 3-00 орасида видеони суратга олиб узатаяпти. Ишдан кейин хеч ким ярим тундан кейин яна текинга ишлагиси келмайди менга пул берса хам ишдан кейин яна ишламайман айнан соат 1-00, 3-00 да бу пайитда купчилик ширин уйкуда булади.\nСиз буларни хам эътиборга олинг. Хар кандай Давлатда Журналист дегани битта теледастурни 10-20 ходимлари билан зурга тайёрлаяпти, шуни хам канча монтаж килиб, килиб эфирга узатадилар. Бу ерда Хаммасини бир киши олиб бораяти, асаблар ишдан кейин узингиз биласиз канчалик толикади, чарчайди.\nМана Шундай вазиятларда Сиз Дониёрбек бир кеча Исмат Хушевнинг урнига узингизни куйиб синаб куринг кейин биласиз тушинасиз хаммасига.\nМатнни шарҳловчи Музаффар\n03/15/2019 at 8:47 AM\nХурматли матин терувчи Музаффаржон, билиб куйинг танкид, фикр ,мулохазалар бумаса хох у давлат бусин хох кичик коронаю еки тадбиркор рахбар бусин унда усиш булмайди. Мухаррир Исмат Хушевни махоратини , втанпарварлигини,жасурлигини тарифлаш кийин хар кимда хам топилмайдиган матонат эгаси тугри, лекин хар бир одамда хам булгани сингари камчилиги бор , беайиб парвардигор. Хамма гап шундаки бизни минталитетимизда бор гапни ва камчиликни одамни бетига айтолмаймиз , пахта куямиз, е куркамиз еки хурмат киламиз ёки айтсак амалимиздан айриламиз. Шуни хисобига 25 йил сизга ухшаган одамлар Каримовни мактаб, сал кам дохий даражасига чикариб карсаквозликдан бушамади. Окибатни узиз биласиз хар холда интернетда мухаррир урнига жавоб езяпсиз демак хар холда тушунган одамсиз. Бу жавобингиздан шахсан мен хурсандман, сизни жавобингиздан сунг хатимни яна бир бор укидим сабаби бировни кунглини огритмадимми деб. Йук менимча емон суз йук, факат шахсий фикрим холос мен ешлигимдан фелим шунака одамни макташни пахта куйишни емон кураман айибини бетига атаман шу сабабли давлат ишида куп ишлолмадим , аникрок айтсам жамиятимиздаги нохакликлар, коррупция ва хужакурсинчилик , пахта куйиш ва хоказоларни куриб чидаб туролмадим уз аризамга асосан бушаб Россияга келдим. Шу ерда ишлаб уй солдим туй килдим , автомашина сотиб олдим вахоланки узимизда бу ишларни курук ва халол ойлик билан килиб бумаслигини узингиз яхши билсангиз керак . Сиз айтгандек видео курувчилар хам бор лекин беш кул баробар эмаску ! Шахсан мен билан таниш одамларни купини биламан улар билан гаплашаман уларни шароитини , дардини билган холда езув холдаги макола таклифини ездим. Бу оддий фикр мухаррир узи билади нима килиш кераклигини . Мени бу гапларимдан хафа булмайсиз деган умиддаман. Сог булинг!


Тошкент чорраҳаларида янги қоида. «Вафли чизмалари»...\n12.11.2019 14:48 0 8092\nПойтахтда кун сайин автомобиллар сони ортиб бориши сабабли тирбандликлар ҳам кўп учрамоқда. Ушбу муаммо кўпинча чорраҳаларда сабрсиз ҳайдовчилар светофорнинг яшил чироғи ўчиб-ёнаётганида ўтиб кетмоқчи бўлишлари сабабли юзага келади, деб хабар бермоқда Тошкент шаҳар ИИББ матбуот хизмати.\nУшбу муаммони ҳал қилиш учун Тошкент шаҳар ИИББ ЙҲХБ ЙПХ ходимлари пойтахт ҳокимияти билан ҳамкорликда халқаро тажрибага асосланган ҳолда, синов тариқасида шаҳар йўлларида тирбандлик билан курашишнинг янги услубини жорий қилишмоқда.\nЎтган ҳафтанинг охирида пойтахдаги бир неча чорраҳаларда ётқизилган янги йўл чизмаси ташқи кўриниши сабабли халқ тилида «вафли чизмаси» деб номланади. Чизма ёрдамида ҳаракат йўналишида тирбандлик юзага чиққан ҳолатда чиқиш мумкин бўлмаган ҳудуд белгилаб олинади ва ҳайдовчи тўхташга мажбур бўлади. «Вафли чизмаси» ЙҲҚ билан белгиланган баъзи ҳолатларда ўнг ёки чап томонга бурилишни таъқиқламайди.\nЧизма параллел кесишадиган сариқ рангли диагонал чизиқлардан ҳосил бўлган катаклар кўринишига эга. «Вафли чизмаси» мустақил тарзда ҳамда чорраҳага яқинлашиш ҳақида огоҳлантирувчи йўл белгиси билан бирга қўлланилиши мумкин.\nҲозирги вақтда сариқ рангли катаклар Нукус кўчасининг Бобур, Абдулла Қаҳҳор, Глинка, Бешёғоч, Миробод, Авлиё-Ота, Афросиёб кўчалари билан кесишмасида – жами еттита чорраҳаларда чизилган.\nСинов тариқасида чизилаётган чизма тирбандликлар кўп учраб турадиган бошқариладиган чорраҳаларда қўлланилади.\nЯқин кунларда пойтахтнинг яна 18 та чорраҳаларида, яъни қуйидаги кўчалар кесишмаларида «вафли чизмалари»ни ташкил этиш режалаштирилмоқда: Нукус – Тарас Шевченко, Нукус – Амир Темур, Нукус – Истиқбол, Мустақиллик – Оққўрғон, Мустақиллик – Сайрам (7-йўл), Мирзо-Улуғбек – Дўрмон йўли, Дўрмон йўли – Мингбулоқ, Дўрмон йўли – Ғазалкент, Дўрмон йўли – Темур Малик, Мустақиллик – Шастри, Мустақиллик – Шаҳрисабз, Шаҳрисабз – Амир Темур, Алишер Навои – Зарафшон, Шароф Рашидов – Алишер Навои, Шараф Рашидов – Матбуотчилар, Шараф Рашидов – Афросиёб, Фидоилар – Афросиёб, Шаҳрисабз – Афросиёб.\nРежалаштирилган ишлар якунлангач, Тошкентдаги қамралган чорраҳаларнинг умумий сони 25 тани ташкил этади.\nЭслатилишича, (Ўзбекистон Республикаси Вазирлар Маҳкамасининг «Йўл ҳаракати қоидаларини тасдиқлаш тўғрисида»ги Қарори) «Чорраҳада ҳаракатланиш» бобидаги 97-бандга мувофиқ, «Ҳайдовчи тирбандлик туфайли мажбурий тўхтаб, кўндаланг йўналишдаги транспорт воситаларининг ҳаракатланишига тўсқинлик туғдирадиган бўлса, чорраҳа ёки қатнов қисмлари кесишмасига кириши тақиқланади».\nШунингдек, Йўл ҳаракати қоидаларининг 103-бандини эслатиб ўтилган: «Светофорнинг рухсат этувчи ишораси ёнганда ҳайдовчи чорраҳа орқали ҳаракатланишни тугаллаётган транспорт воситалари ва қатнов қисмидан тегишли йўналишда ўтишни тугаллаётган пиёда(лар)га йўл бериши шарт».\nАммо ҳозирги вақтда баённомаларни расмийлаштириш кўзда тутилмаяпти: ҳайдовчиларга чизманинг талабларини ўрганиб чиқиш учун вақт ва унга кўникиш учун имконият берилади.\nҚайд этилишича, мазкур чизмани қўллаш қарори қабул қилинишига Сингапурдаги муваффақиятли тажриба сабаб бўлган: ушбу янгилик сабабли Сингапур ҳукумати йўллардаги ҳолат яхшиланишига эришган.\nТошкент чорраҳа йўл вафли чизмаси


ИнтерФУТБОЛ :: Одил Аҳмедовдан наманганлик ёш футболчиларга беғараз совға\nОдил Аҳмедовдан наманганлик ёш футболчиларга беғараз совға\nНаманган шаҳридаги футболга ихтисослаштирилган 15-давлат мактаб-интернатида янги барпо этилган мини-футбол стадиони фойдаланишга топширилди.\nШу муносабат билан ташкил этилган тадбирда вилоят ва Наманган шаҳар ҳокимлиги масъул ходимлари, давлат ва жамоат ташкилотлари, оммавий ахборот воситалари вакиллари, спортчилар иштирок этди.\nМамлакатимизда спорт, хусусан, футбол, айниқса, болалар футболини ривожлантириш, унинг моддий-техник базасини мустаҳкамлаш, замонавий стадионлар барпо этиш, халқаро майдонда юртимиз шарафини муносиб ҳимоя қилишга қодир ёшларни тарбиялашга алоҳида эътибор қаратилаётгани таъкидланди.\n– Мустақиллигимизнинг дастлабки йилларидан болалар спортини ривожлантириш давлатимизнинг доимий эътиборида бўлиб келаётгани ютуқларимиз асосидир, – дейди Ўзбекистон Миллий олимпия қўмитасининг Наманган вилоятидаги вакили Ш.Қорабоев. – Ўтган йилларда вилоятимизда ҳам ўнлаб замонавий спорт иншоотлари, болалар ва ўсмирлар спорт мактаблари барпо этилди. Уларда тобланаётган ёшлар орасидан қитъа ва жаҳон чемпионлари, Олимпиада совриндорлари етишиб чиқмоқда. Мазкур стадион ҳам ёшлар учун мана шундай босқич вазифасини ўтайди.\n“Стадион строй” хусусий корхонаси томонидан қурилган мини- стадион таниқли футболчи, Ўзбекистон миллий терма жамоаси етакчиси Одил Аҳмедовнинг беғараз ҳомийлигида барпо этилди.\n– Мен ҳам футбол бўйича илк сабоқни шу мактаб-интернатда олганман. Спортда эришган ютуқларимда бу ердаги устоз-мураббийларнинг хизматлари катта, – дейди О.Аҳмедов. – Футболимизнинг келажаги шу каби бошланғич спорт мактабларида ўқиётган укаларимизга боғлиқ. Ишонаман, бундай мактаблардан келгусида миллий футболимизнинг халқаро майдондаги нуфузини юксалтирадиган ёшлар етишиб чиқади.\nТадбирда мактаб-интернат тарбияланувчилари учун машҳур футболчининг тўп ва спорт кийимларидан иборат совғалари топширилди. Маросимда Наманган вилояти ҳокими Х.Бозоров сўзга чиқди.


9 декабрь, 2020, 07:52\nУлар 20 февраль куни жанг қилади.\nПрофессионал бокснинг 5 вазн тоифаси собиқ чемпиони Флойд Мейвезер (50-0) 20 февраль куни ўзининг навбатдаги кўргазмали жангини ўтказади. Унга блогер Логан Пол (0-1) рақиблик қилиши ҳақида хабар бергандик.\nУлар ўртасида бўлиб ўтиши режалаштирилган ҳаваскор бокс жангининг битта PPV (Pay-per-view сўзма-сўз инглизчадан - "кўриш учун тўлаш" - бу телевидение провайдери абоненти тўғридан-тўғри эфирга узатилаётган маълум бир воқеанинг шахсий трансляциясини сотиб олиш орқали тўлайдиган телевизион хизмат турларидан биридир. Трансляция исталган мамлакатдан олиб борилиши мумкин) нарҳи эълон қилинди.\nАгар, сиз дастлабки 1,000,000 та одам қаторида PPV сотиб олсангиз у сизга $25га тушади;\nБир миллиондан кейин: $40 (ҳар бир PPV учун);\n29-декабрдан кейин сотиб олмоқчи бўлганлар учун: $60 (ҳар бир PPV учун);\n11 февралдан кейин сотиб олмоқчи бўлганлар учун: $70 (ҳар бир PPV учун).


Тўй-ҳашамлар ҳақидаги қарор кучга кирди. Энди аҳвол ўзгарадими? » Жиззах ҳақиқати газетаси расмий сайти\nЖиззах ҳақиқати газетаси » Янгиликлар » Тўй-ҳашамлар ҳақидаги қарор кучга кирди. Энди аҳвол ўзгарадими?\nЖорий йилнинг 1 январидан эътиборан тўй-ҳашамларни тартибга солиш ҳақидаги Сенат ва Қонунчилик палатасининг қўшма қарори (юридик жиҳатдан кучи Қонунга тенг) кучга кирди. Унга кўра, тартиб қуйидагича:\n– тўйлар, оилавий тантаналар, маърака ва маросимлар фақат бир кун (дафн этиш маросими бундан мустасно) соат 06:00 ва 23:00 оралиғида ўтказилади;\n– соат 23:00 дан кейин тўйлар, оилавий тантаналар, маърака ва маросимларни давом эттиришга йўл қўйилмайди;\n– тўйлар, оилавий тантаналар, маърака ва маросимларда 200 нафаргача, мазкур тадбирлар муносабати билан ош бериш маросимида 250 нафаргача киши қатнашади;\n– қўшалоқ тўйларда 250 нафаргача, у билан боғлиқ ош бериш маросимида 300 нафаргача киши қатнашиши мумкин;\n– дафн этиш ва мотам маросимлари кўпи билан уч кун мобайнида чекланмаган миқдордаги фуқаролар иштирокида ўтказилиши мумкин, ош бериш маросими бундан мустасно;\n– тўй ўтказувчи шахслар тўйдан камида бир ҳафта олдин яшаш жойидаги фуқароларнинг ўзини ўзи бошқариш органларини хабардор қилади;\n– тўй кортежларида 3 тадан кўп бўлган енгил автомашинадан фойдаланиш тақиқланади;\n– тўйлар, оилавий тантаналар, маърака ва маросимларда диний мавзуда маъруза кўзда тутилган бўлса, ушбу маъруза диний ташкилотнинг ваколатли вакили томонидан ўқилади;\n– миллий анъаналарга ёт, одоб-ахлоқ қоидаларига зид бўлган турли шоуларни, ортиқча вақт ва харажат талаб қиладиган тўйлар, оилавий тантаналардан олдинги, тадбир давомидаги ва ундан кейинги қўшимча расм-русумларни (“келин навкари”, “чорлар”, “ота кўрди”, “сеп ёйди”, “қуда чақирди”, “куёв чақирди”, “келин чақирди”, “тоғора юбориш”, “пул сочиш” ва ҳоказоларни) ўтказишга йўл қўйилмайди;\n– дафн этиш ва мотам маросимлари билан боғлиқ ортиқча тадбирларни (“етти”, “пайшанбалик”, “йигирма”, “қирқ”, “йил оши”, “пул тарқатиш”, “мато улашиш” ва ҳоказоларни) ўтказишга йўл қўйилмайди;\n– тўйхона, кафе ва ресторанларда 50 ва ундан ортиқ шахс иштирокида тўйлар, оилавий тантаналар, маърака ва маросимлар ўтказиш учун тадбир ўтказувчи шахс ҳамда тўйхона, кафе ва ресторан раҳбари ўртасида шартнома тузилади;\n– тўйлар, оилавий тантаналар, маърака ва маросимларда санъаткорлар (хонанда, созанда, раққоса, бошловчи, сўз устаси, фотограф ва бошқалар) қонун ҳужжатларига мувофиқ шартнома асосида хизмат кўрсатади.\n– тўйлар, оилавий тантаналар, маърака ва маросимларда икки нафардан ортиқ хонанданинг (гуруҳнинг) хизмат кўрсатишига йўл қўйилмайди.скачать dle 12.0


“Бу ёруғ дунёда ўчмас чироғим…” – Bong.uz\n“Бу ёруғ дунёда ўчмас чироғим…”\n1987 йилнинг ноябрида ҳарбий хизматдан қайтгач, олий ўқув юртида ўқишга тайёргарлик кўриш мақсадида Самарқандда таълим олаётган дўстларим ёнига жўнадим.\nИжара хонамизда кўпинча ёлғиз ўзим, турли қўлланма ва дарсликларни такрорлашдан толиққанимда бадиий китоблар ҳамда вақтли матбуот нашрларини ўқирдим.\nБаҳорнинг илиқ, ёмғирли кунларидан бирида “Ёшлик” журналини кўздан кечираётиб, Афғонистонда ҳалок бўлган ўзбек ўғлонлари хотирасига бағишланган бир шеър эътиборимни тортди. У пайтлар, ҳали қўшни мамлакатда биродаркушлик жанглари давом этаётган, афғон тупроғи қариялар, аёллару норасида гўдаклар қони билан бот-бот бўялиб турган таҳликали бир палла эди. Тенгдошларим орасида ҳам бир неча уруш ногиронлари пайдо бўлган, ён қўшнимиз, яқин ўртоғимнинг эса уйига қайтишига саноқли кунлар қолганида темир тобутда жасадини келтириб дафн этишганди.\nШу сабабданми ёки шеърнинг мазмун-моҳияти юксак даражада бўлганиданми, ҳали эскириб улгурмаган дардли хотираларимни ёдга солиб, қалбимни ларзага келтирди. Содда тилда ёзилган, дилга яқин, тез эсда қоладиган равон шеърий сатрларни дарров ёд олдим. Ўша он хонанда бўлмаганим, шеърни оҳангга солиб куйлаш қўлимдан келмаганига жуда афсусланганим ҳамон ёдимда.\n“Армон” деб номланган бу шеър муаллифи Муҳаммад Юсуф эди. Ҳарбийга кетгунимга қадар шоир ижоди билан танишлигимни хотирлай олмайман. Аммо ушбу бағишлов марсиясидан бошлаб, мен М.Юсуф шеърларини ўзгача қизиқиш билан кутадиган, кузатиб борадиган бир мухлисга айландим.\n1989 йил ёз. Булунғур туманида ўқув амалиётини ўтарканмиз, ҳамкурс талабалардан бири “Ёшлик” журналининг навбатдаги сонини олиб келди. Журналдаги М.Юсуфнинг “Қора қуёш” достони барчага бирдек манзур бўлган, иқтидорли ижодкор ёшларнинг севимли шоирига айланиб улгурган эди.\nБундан анча йиллар муқаддам, 1991 йилнинг март ойида Ўзбекистон халқ шоири Абдулла Орипов таваллудига 50 йил тўлиши муносабати билан Самарқанд қишлоқ хўжалик институтида бўлиб ўтган тантанали маросим ҳали ҳам кўз ўнгимда турибди. Унда шоирнинг қаламкаш дўстлари, устоз ҳамда шогирдлари қаторида М.Юсуф ҳам бор эди. Ўшанда унинг она Ватанга, бу заминнинг мафтункор табиатию заҳматкаш халқига меҳр-муҳаббатга йўғрилган шеърлари барчанинг олқишига сазовор бўлганди. Тадбир поёнига етаётганига қарамай, кўпчилиги ёшлардан иборат кеча аҳли яна М.Юсуф шеърларидан эшитиш истагини билдира бошлаганда домлаларимиздан бири: “меҳмонларга озор берманглар”, деган маънода бизларга танбеҳ берди. Бу сўзлар қулоғига чалинган шоир, кулимсираганча ўрнидан кўзғалди.\n— Мен, бу ерда оддий меҳмон эмасман, – деди М.Юсуф овоз кучайтиргич ёнига яқинлашаркан, ҳамон ўша нимтабассум билан. – Мен Самарқандга куёвман. Шундай бўлгач, самарқандликларга қайта ва қайта шеър ўқиш менга оғирлик қилмайди…\nИнститутнинг муҳташам мажлислар биноси, яна шоир шеърларига ёғилган олқишлардан ларзага кела бошлади.\n2001 йилнинг баҳорида ишдан қайтаётиб, вилоят марказидаги бекатлардан бирида турли майда-чуйдалар билан савдо қилаётган аёл олдидаги китоблар орасида, М.Юсуфнинг “Сайланма”сини кўриб қолдим. Китобнинг босмадан чиққанига унча кўп бўлмаган, аммо қўлма-қўл ўқилаверганидан бўлса керак, оҳори анча тўкилиб, титилиб қолганди. Бунинг устига, пистафуруш опахон тўпламга салмоқдоргина нарх қўйиб “олсангиз, шу” дея туриб олди. Ўша йиллари китоб расталарида М.Юсуф китобларини топиш амримаҳол эди. Шу сабаб чўнтакнинг баракаси кетса-да, китобни сотиб олдим ва киракаш машинада кетишдан умид узиб, туманлараро қатновчи поездда қайтиш учун темирйўл бекатига йўл олдим. Шоҳбекатда нуроний бир кекса киши қўлимдаги китобни бир кўздан кечириш учун бериб туришимни сўради. Поезд жўнашига ҳали барвақтлиги учун чеккароқдаги ўриндиқлар томон юрдик. Отахон вилоятимизнинг Косон туманидан бўлиб, ўқитувчиликдан нафақага чиққан, ёшлари етмишда эди.\n– Бу шоир йигит, ўн йиллар аввал Абдуллажонга ҳамроҳ бўлиб биз томонларга келган, Қўнғиртоққа чиқишганди, — деди отахон китоб саҳифасидаги муаллиф суратига ишора қилиб. – Кўпчилик эди улар, хаммалари шоир ва ёзувчилар… Айниқса, улуғ олим Озод Шарафиддиновнинг ташрифи… — домла ҳақида алоҳида эҳтиром билан сўзларди мўйсафид. – Бутун эл уларни кутгани кўчаларга чиқишган…\n— Биламан, кўрганман бобо, улар аввалига Самарқандда бўлиб, сўнгра Қашқадарёга ўтишган, – дея хотираларимни ёдга оламан.\nЎша куни узоқ йиллар ёш авлодга математикадан сабоқ берган кекса, собиқ муаллим ва мен — тақдир тақозоси билан ўзга хизматда кун кечираётган зоотехник, қуёш уфққа бош қўйгунга қадар аҳли адабиёт ҳақида, шунингдек, М.Юсуф шеърияти ҳақида фикр алмашиб, баҳслашиб, поезддан қолиб кетишимизга бир баҳя қолганди.\nБир неча кундан кейин китобни ишхонамга олиб бордим. Дам олиш соатларида ҳамкасбларимга М.Юсуф шеърларидан ўқиб берардим. Шунда баъзи китоб ўқиш деса, кўнгли озадиган, чапанироқ ходимлар ҳам, қулоғига шоир ашъорларидан бир неча сатр эшитилиб қолса, беихтиёр диққат қилар, сўнгра, ёнимга келиб қайта ўқишимни, яна бошқаларидан ўқишимни илтимос қилар, кейин эса шу китобни ўқиш учун бериб туришимни сўрашарди. Ўшанда билганман сўз сеҳри-қудратини, ҳақиқий шеърият жозибасини.\nКўп ўтмай эса… Водариғ, ўзбекнинг забардаст шоири, назм гулшанининг навқирон боғбони, бу ёруғ оламни ташлаб кетиши, кимнинг хаёлига келибди дейсиз.\nҲа, Муҳаммад Юсуф халқимизнинг юрагидан жой олган, эли суйиб ардоқлаган, эрка ва камтарин шоир эди.\nАдабиётшунос О.Шарафиддинов таъкидлаганидек, М.Юсуф шеърларини ўқиган кўпчилик: “Э осон эканку шеър ёзиш, бундан чиқди мен ҳам ёзиб ташлайвераман-да” дея қўлига қалам олиши шубҳасиз. “Қани, ёзиб кўрингчи” — деганди домла шоирнинг шеърларига юксак баҳо бераркан.\nДарҳақиқат, шундай. М.Юсуф оддийгина сўзлардан мудроқ қалбларни уйғотиб, тўлқинлантира оладиган сўзлар шодасини туза олар, ўзбекнинг дардини, севгисини, аламларини шундай соддалик, самимийлик ва беғуборлик билан бита оларди.\nШоирнинг курсдошларидан бири радио орқали ўз хотираларидан гапираётиб М.Юсуфнинг ёшлиги ҳақида эсларкан: “Шеърларингиз ажойиб, нега матбуотда кўринмайсиз?” деб сўраганимизда, Муҳаммаджон: “Биз шеърият осмонида бирданига порлаб – чарақлаб кўринамизда”, дея жавоб қилганини айтиб ўтди. Жавоб қанчалик ҳазилга мойил бўлмасин, М.Юсуф ўз ҳаёти давомида ноёб истеъдоди билан айтган сўзларини тўла-тўкис бажариб улгурди.\nАлбатта, шоирнинг бир мухлиси сифатида унинг шеърларини таҳлил қилиш, ижодига баҳо бериш фикридан йироқман. Шундай бўлса-да, менинг назаримда Муҳаммад Юсуф нисбатан қисқа умри давомида ғоят баракали ижоди билан ўз номини шарқнинг буюк алломалари қаторида абадиятга муҳрлаб кетганига шубҳам йўқ.\nЎзбек халқи Муҳаммад Юсуф шеърияти билан ҳақли равишда фахрланса арзийди. Бу шеъриятда миллий ифтихор ва ғурур, ўз халқига, туғилиб ўсган юртига, унинг табиатига ўзи айтганидек, “ҳеч бир иддаосиз”, чексиз муҳаббат яққол кўриниб турибди. Шоир шеърияти абадиятга дахлдор, ўлмас шеъриятдир.\nNext Тарихга ҳеч ким қизиқмай қўйди…


Сотиб олинган дорини қайтариш ёки алмаштириш мумкинми?\nГлавная "ISTE'MOLCHI" Сотиб олинган дорини қайтариш ёки алмаштириш мумкинми?\n– Дорихонадан сотиб олинган дориларни қайтарсам ёки бошқасига алмаштирсам бўладими?\n– Ўзбекистон Республикаси Вазирлар Маҳкамасининг 2003 йил 13 февралдаги 75-қарорида белгиланганидек, “Қайтариш ва алмаштириш мумкин бўлмаган тегишли сифатдаги озиқ-овқат ҳисобланмайдиган товарлар рўйхати”нинг 1-иловасидаги “Чакана савдо қоидалари”нинг 1-моддасига биноан, “Уй шароитида касалликларни даволаш ва уларнинг олдини олиш учун товарлар (металл, резина, тўқимачилик ва бошқа материаллардан ясалган ашёлар, асбоблар, тиббий ускуна ва жиҳозлар, оғиз бўшлиғи гигиенаси воситалари, кўзойнак линзалари, болаларни парваришлаш буюмлари, дори препаратлари) қайтариб олинмайди ёки унга ўхшаш товарга алмаштирилмайди.\n– Шифокор ёзиб берган дори дорихонада бўлмаса, дорихона ходими уни синонимик дорига алмаштиришга ҳақлими?\n– Соғлиқни сақлаш вазирлигининг 2002 йил 26 июндаги 297-буйруғи 3-иловасига биноан, дорихонада шифокор тавсия этган дори бўлмаса, дорихона ходими истеъмолчининг розилиги билан уни синонимик дорига алмаштириши мумкин.\n–Сифатсиз тиббий хизмат кўрсатилган ёки шифокор унинг соғлиғига путур етказган ҳолларда бемор ўз ҳуқуқларини қандай ҳимоя қилиши мумкин?\n– Ўзбекистон Республикасининг “Фуқароларнинг соғлиғини муҳофаза қилиш тўғрисида”ги қонунига асосан, пациентлар ўз соғлиғига етказилган зарар учун товон пули ундириш ҳуқуқига эга. Бунинг учун тиббий муассаса раҳбарига ўз норозилигини хат орқали билдириши, агар натижа бўлмаса, Соғлиқни сақлаш вазирлигигача бўлган бошқарув органларига мурожаат этиши мумкин. Агар шунда ҳам натижа бўлмаса, у ҳолда судга даъво аризаси киритилади. Хат ҳам, даъво аризаси ҳам асосланган бўлиши, яъни маълумотнома, тиббий хизмат учун ҳақ тўланганлиги тўғрисидаги квитанция, дори ва тиббий воситалар учун тўланган касса чеклари, касаллик тарихи картасидан кўчирма илова қилиниши лозим.\n– Банк картаси карточкаси орқали хизмат кўрсатишдан бош тортилган ҳолатларда нима қилиш керак?\n– Ҳар бир савдо ва хизмат кўрсатиш корхонаси эшигида ёки эълон ва маълумотлар бурчагида кўрсатилган Давлат солиқ инспекцияси, Марказий банк ва хизмат кўрсатувчи тижорат банкининг “ишонч телефони”га қўнғироқ қилинг. Аризангизга мувофиқ, савдо ва хизмат кўрсатиш корхонасига нисбатан қонун доирасида тегишли чора кўрилади.\n– Бажарувчи буюмингизни бузиб қўйса ёки йўқотса, қаерга мурожаат этиш лозим?\n– Агар бажарувчи буюмингизни бузиб қўйса ёки йўқотса, сизга айнан шундай сифатли буюмни топиб бериши ёки йўқолган буюмнинг қийматини икки баробар қилиб тўлаши, шунингдек, зарарингизни қоплаши шарт. Агар бажарувчи сизга айнан шундай сифатли буюмни топиб бермаса ёки унинг қийматини икки баробар қилиб тўлашдан бош тортса, унда сиз Ўзбекистон Республикаси Хусусийлаштирилган корхоналарга кўмаклашиш ва рақобатни ривожлантириш давлат қўмитасига ва унинг ҳудудий органларига, Истеъмолчиларнинг ҳуқуқларини ҳимоя қилиш жамиятлари федерацияси ҳудудий бирлашмасига ва туман жамиятларига ёки судга мурожаат қилишингиз мумкин.\n– Хонадон учун коммунал ҳақ қандай ҳисобланади?\n– Уй-жой мулкдорлари ширкатларида, фойдаланиш харажатлари бўйича тўловлар миқдори ҳар бир мулкдор учун уй-жой мулкдорлари ширкатининг умумий йиғилиши қарори билан тасдиқланган, уйнинг умумий майдонида унга тегишли бўлган квартиранинг майдонига мувофиқ қабул қилинган йиллик даромадлар ва харажатлар сметаси асосида белгиланади.\nУшбу талаб Адлия вазирлиги томонидан 2002 йил 13 сентябрда тасдиқланган Ўзбекистон Республикаси шаҳарлари ва аҳоли яшайдиган пунктларида уй-жой фондини сақлаш ва таъмирлаш ҳамда коммунал хизматларини кўрсатиш билан боғлиқ бўлган харажатларни тўлаш тўғрисидаги Низомда белгиланган.\nСаволларга Урганч тумани ИҲҲҚЖ мутахассиси\nН.ПАНАЕВА жавоб берди.


Давлатимиз раҳбари сессиянинг ялпи қисмида сўзга чиқиб, халқаро ҳамжамият эътиборига минтақавий ва глобал аҳамиятга эга долзарб масалалар юзасидан ўз нуқтаи назарини ҳамда Ўзбекистонни сиёсий, ижтимоий ва иқтисодий модернизация қилишнинг устувор йўналишларини тақдим этди.\nЭнг муҳими, Президентимиз нутқи ўзбек тилида бўлди, Ўзбекистон тарихида илк бор ўзбекча калом БМТ минбарида янгради. Миллий ўзлигимизни англаш, Ўзбекистон мустақиллиги нақадар мустаҳкам эканининг улкан ифодаси бўлди бу тарихий воқеа.\nДавлатимиз раҳбари Шавкат Мирзиёевнинг Бирлашган Миллатлар Ташкилотида ўзбек тилида маъруза қилиши ҳақидаги хабар барча юртдошларимизни бирдай бениҳоя хурсанд қилди, ҳаммамизнинг кўнглимизда ифтихор туйғуларини жўш урдирди. Икки юзга яқин давлатнинг ваколатли расмий тамсилчилари иштирокидаги бундай нуфузли миллатлар машваратида бизнинг мустақил давлатимизнинг мустақил ва мўътабар тили – қадимий ўзбек тили янгради.\nАдоқсиз мамнуният билан дангал айтиш лозимки, Президентимиз раҳнамолигида Ўзбекистон ўз тараққиётининг тамомила янги босқичини бошдан кечирмоқда, истисносиз барча соҳалардаги кўламли ислоҳотлар ўзининг нақд натижаларини кўрсатмоқда. «Миллий тикланишдан – миллий юксалиш сари» ғояси асосида олға бораётган юртимизнинг минтақада ҳам, дунёда ҳам алоҳида ўрни тобора кенгроқ эътироф этилмоқда.\nШунинг учун ҳам «янги Ўзбекистон» деган оҳорли ифода урфга кирди, шубҳасизки, ана шундай суръатли ва самарали ислоҳотлар мазкур истилоҳнинг заминидир. Давлатимиз раҳбари муаззам халқаро мажлисда янги Ўзбекистоннинг орзу-ниятлари, бугун бутун инсоният олдида турган муаммоларнинг ечимлари борасидаги нуқтаи назарларини ўзбек тилида айтиб берди.\nБугун ўзбек тилининг мамлакатимизда давлат тили сифатидаги ривожини таъминлаш борасида ҳам чинакам янги давр бошланди. Президент фармони билан ўзбек тилининг нуфузи ва мавқеини тубдан оширишга қаратилган аниқ-аниқ чора-тадбирлар белгиланиб, уларнинг ижроси бўйича жадал ишлар олиб борилмоқда.\nҲозирги пайтда Ўзбекистоннинг «Давлат тили ҳақида»ги қонунини такомиллаштириш, унинг янги таҳририни тайёрлаш юзасидан иш олиб борилмоқда, 21 октябрь «Ўзбек тили байрами куни» деб эълон қилинган ва уни кенг нишонлаш бўйича таёргарлик ишлари жадал борилмоқда.\nАйни пайтда Атамалар комиссияси ташкил қилинган, 2020 – 2030 йилларда ўзбек тилини ривожлантириш ҳамда тил сиёсатини такомиллаштириш концепцияси ва давлат дастури ишлаб чиқилган. Бу борадаги ишларнинг янада яхшиланиши учун кўмак берадиган бир қатор китоблар нашр қилинмоқда.\nБир сўз билан айтганда, Бирлашган Миллатлар Ташкилотида ўзбек тилининг жаранглаши илк тарихий воқеадир. Буни хориждаги дўстларимиз ҳам хурсандчилик билан эътироф ва эҳтиром қилиб турибди.


АБДУЛЛОҲ ибн УМАР. Абдуллоҳ ибн Умар ибн Хаттоб ал-Адавий (р.а.), кунялари Абу Абдураҳмон, машҳур саҳобалардан. Ҳижрат аввалида туғилганлар, болаликдаёқ Маккада Исломга кирганлар. Асҳоби киромнинг энг улуғ олим ва мужтаҳидларидан. Ҳижоз фиқҳининг тамал тошини қўйганлар ва олтмиш йил фатво берганлар. Бадр, Уҳуд ва бошқа барча ғазотларда қатнашганлар. Оталари Ҳазрати Умар билан Мадинага ҳижрат қилганлар. Африқо юртларига икки марта ғазотга борганлар. Ҳазрати Усмон вафотларидан сўнг халифалик таклиф этилганида бош тортганлар. Абу Ҳурайрадан кейин энг кўп ҳадис ривоят қилганлар (2630 та). Шундан 170 тасини ҳам Имом Бухорий, ҳам Муслим келтиришган. 81 тасини ёлғиз Бухорий, 31 тасини Муслим келтирган. 2348 таси бошқа китобларда зикр этилган. Умрлари охирида кўзлари ожиз бўлиб қолган. Ҳижрий 73 (милодий 692) йили саксон тўрт ёшларида Маккада ҳаж пайтида вафот этганлар.\nAbdulloh ibn Vahb\nАБДУЛЛОҲ ибн ВАҲБ. Абдуллоҳ ибн Ваҳб ибн Замъа ибн ал-Асвад ал-Асадий ал-Қурайший. Ислом шоирларидан. Макка фатҳи вақтида Исломга кирган. Ҳижрий 35 (милодий 656) йили Мадина қамали чоғида шаҳид бўлган.\nAbdulloh ibn Vahb (2)\nАБДУЛЛОҲ ибн ВАҲБ. Абу Муҳаммад Абдуллоҳ ибн Ваҳб ал-Мисрий, Мисрда етишиб чиққан таниқли фиқҳ ва ҳадис олими. Ҳижрий 125 (милодий 742) йили туғилган. Етти ёшидан илм ўрганишга киришган. Биринчи устози Молик ибн Анас бўлган. Яна бир устози Ибн Хотим: «Мен унинг тўплаган саксон минг ҳадиси шарифини кўриб чиқдим, уларнинг бирортаси аслидан йироқ эмас», деб ёзган. Унинг саҳобалардан нақл этилган сўзлар, ахлоқ ва тарбияга оид масалалардан иборат «Ал-мужоласот», ҳадисга бағишланган икки жилдли «Ал-Жомеъ», «Муватто ас-сағир», «Муватто ал-кабир», «Китабу аҳволул-қияма ва тафсирул-Қуръон» каби асарлари бор. Ҳижрий 197 (милодий 812) йили вафот қилган.\nAbdulloh ibn Zam`a\nАБДУЛЛОҲ ибн ЗАМЪА. Абдуллоҳ ибн Замъа ибн Асвад ибн Мутталиб ибн Асад ибн Абдулуззо ибн Қусай ал-Қурайший ал-Асадий (р.а.), саҳобалардан, оналари Қурайба бинти Абу Умайя ибн Муғийра мўминлар онаси Умму Саламанинг сингиллари эди. Абдуллоҳ Пайғамбаримизга яқин, Қурайшнинг баобрў кишиларидан бўлганлар. Расулуллоҳдан ва Умму Саламадан бир неча ҳадис ривоят қилганлар. Ҳижрий 35 (милодий 656) йили Явмуд-дор куни Ҳазрати Усмон билан бирга шаҳид бўлганлар.\nАБДУЛЛОҲ ибн ЗАЙД. Абдуллоҳ ибн Зайд ибн Саълаба ибн Абдураббиҳ ал-Ансорий ал-Хазражий (р.а.), саҳобалардан. Азон калималарини тушларида эшитганлар. Расулуллоҳ (с.а.в.) уни ҳақ деб Ҳазрати Билолга айтишни буюрганлар. Бадр ғазотида (милодий 623) иштирок этганлар.\nAbdulloh ibn Zayd Muzaniy\nАБДУЛЛОҲ ибн ЗАЙД МУЗАНИЙ. Абдуллоҳ ибн Зайд ибн Осим ибн Каъб Нажжорий ал-Музаний (р.а.), кунялари Абу Муҳаммад, милодий 616 йилда туғилганлар, машҳур саҳобалардан. Бадр, Уҳуд ва бошқа ғазотларда қатнашганлар. Бу кишининг жиянлари Ҳабиб ибн Зайдни пайғамбарлик даъвосини қилган Мусайламатул Каззоб қиймалаб ўлдирган. Аллоҳнинг иродаси билан жиянлари учун қасос олдилар: Ваҳший билан бирга сохта пайғамбарни қатл этишди. Абдуллоҳ ибн Зайд Расули акрамдан 48 та ҳадис ривоят қилганлар. Ҳижрий 63 (милодий 683) йили Язид ибн Муовия давридаги «Ҳарра воқеаси»да шаҳид бўлганлар.\nАБДУЛЛОҲ ибн ЗУБАЙР. Абдуллоҳ ибн Зубайр ибн Аввом ибн Ҳувайлид ал-Қурайший ал-Асадий (р.а.), кунялари Абу Бакр. Абу Бакр Сиддиқнинг (р.а.) қизлари Асмо ва машҳур саҳобий Зубайр ибн Аввомнинг ўғли, ҳижратдан сўнг Мадинада туғилган биринчи бола. Расулуллоҳ (с.а.в.) вафот этганларида тўққиз ёшда бўлганлар. Ўта тақволи, ростгўй, обид, ҳақиқатгўй ва жасур киши эдилар. Расули акрамдан 33 та ҳадис ривоят қилганлар. Ҳазрати Усмон (р.а.) даврларида Африқо фатҳида қатнашганлар. Ҳижрий 64 йили Язид ибн Муовия вафотидан сўнг халифа сифатида бу кишига байъат берилди ва тўққиз йил мобайнида Миср, Ҳижоз, Яман, Хуросон, Ироқ, Шомнинг баъзи ерларига ҳукмдор бўлдилар. Ҳижрий 73 (милодий 693) йилда Абдуллоҳ билан Ҳажжож ўртасида қаттиқ жанглар бўлиб, у киши ана шу жангда шаҳид бўлганлар.\nАБДУЛЛОҲ ТАРЖИМОН. Асли исми Анселмо Турмеда, аввалда насроний олими, католикларнинг попи бўлган. Испаниянинг Майорка оролида туғилган. Бошда Испаниянинг Лорида шаҳрида, кейин Италиянинг Болоня шаҳрида насронийликдан дарс олган. Устози усқуф (епископ) Никола Мартелнинг яширин тавсиясига кўра Тунисга келиб Ислом динини қабул қилади ва номини Абдуллоҳ деб ўзгартиради. Тунисда араб тилини ўрганиб, давлат идорасида таржимонлик қилган. Ҳижрий 832 (милодий 1420) йили машҳур асари – «Туҳфатул-ариб фир-радди ъала аҳлис-салиб» (қисқача «Насронийликка раддия») китобини ёзган. Арабча матни ҳижрий 1290 йилда Англияда чоп этилган бу китоб ярим таржимаи ҳол ва ярим баҳс-мунозара шаклида ёзилган бўлиб, унда насронийликнинг бузилган ўринлари, ботил одатлар билан қориштириб юборилгани ичдан туриб кўрсатилади ҳамда буларга қарши исломиятнинг ҳаққонияти қиёсланади. Муаллиф Ҳазрати Муҳаммаднинг (с.а.в.) пайғамбарликларини Таврот ва Инжилдаги далиллар билан исботлайди. Мазкур китоб овруполик насронийлар эътиборини тортган ва унинг фарангча таржимаси кенг ўрганилган.\nAbdumalik ibn Jurayj\nАБДУЛМАЛИК ибн ЖУРАЙЖ. Абдулмалик ибн Абдулазиз ибн Журайж ал-Умавий, куняси Абу Холид ёки Абу Валид. Асли румлик насронийлардан. Ҳижрий 80 йилда туғилган. Исломга кирганидан сўнг Макка уламоларидан ва етук муҳаддислардан бўлиб етишди. Ҳижозда китоб ёзган биринчи олим, тобеъийлар даврида исроилиётларнинг қутби (кони) бўлган. Кўплаб ҳадис ривоят қилган. Бир қанча юртларни кезиб, Басра, Яман, Бағдодда таълим олган. Ҳижрий 159 йили вафот этган.\nАБДУЛМУТТАЛИБ. Абул Ҳорис Абдулмутталиб ибн Ҳошим, Пайғамбар алйҳиссаломнинг боблари. Исмлари Шайба (Оқсоч) бўлган. Милодий 497 йилда туғилганлар. Ота-онадан эрта етим қолган набиралари Муҳаммад тарбияси билан шуғулланганлар. Ҳожиларга таом ва сув бериш ишларига бош бўлганлар. Милодий 579 йили вафот этганлар.\nAbdurahmon ibn Abdin\nАБДУРАҲМОН ибн АБДИН. Абдураҳмон ибн Абдин ал-Қорий, атоқли тобеъинлардан, Қаҳофа ибн Дайимнинг фарзанди. Расулуллоҳ (с.а.в.) ҳаётлик пайтларида таваллуд топган, у зотнинг ҳузурларига олиб келинганида ёш бола бўлган. Мадина аҳлининг улуғ уламоларидан бўлиб етишган. Ҳазрати Умар даврларида байтулмолда хизмат қилган. Бир неча ҳадис ривоят этган. Ҳижрий 88 йили Мадинада вафот қилган.\nAbdurahmon ibn Abzo\nАБДУРАҲМОН ибн АБЗО. Абдураҳмон ибн Абзо ал-Хузоъий (р.а.), саҳобий қорилардан. Хуросон амири бўлганлар. Расули акрамдан (с.а.в.) кўплаб ҳадис ривоят қилганлар.\nАБДУРРАҲМОН ибн АВФ. Абдурраҳмон ибн Авф Абу Авф ал-Қурайший ал-Зуҳрий (р.а.), кунялари Абу Муҳаммад. Жоҳилият давридаги исмлари Абдул-каъба эди, Расулуллоҳ (с.а.в.) уни Абдурраҳмон деб ўзгартирганлар. Милодий 580 йили туғилганлар. Абу Бакр Сиддиқ иршоди билан мусулмон бўлганлар. Маккалик илк саккиз мусулмоннинг (Хадичадан кейин) бешинчиси. Ашараи Мубашшарадан. Пайғамбаримиз соллаллоҳу алайҳи васалламнинг сулолалари билан бешинчи ота (Ҳакам) да бирлашади. Абдурраҳмон аввал Ҳабашистонга, кейин Мадинага ҳижрат қилганлар. Бадр, Уҳуд, Ҳандақ ва бошқа барча ғазотларда Расули акрам билан ёнма-ён қатнашганлар. Тижорат билан шуғулланиб, бой-бадавлат бўлганлар ва мол-дунёларининг катта қисмини мусулмонларга тарқатганлар, ғозийларга васият қилганлар. Халифаликка лойиқ номзодлардан бўлишларига қарамай, буни хоҳламай ҳакамлик қилиб Ҳазрати Усмонни халифа этиб сайлаганлар. Расули акрамдан 65 та ҳадис ривоят қилганлар. Ҳижрий 32 (милодий 655) йили Мадинада вафот этганлар. Бақиъ қабристонига дафн қилинганлар.\nAbdurahmon ibn Ka`b\nАБДУРАҲМОН ибн КАЪБ. Абдураҳмон ибн Каъб ибн Молик, машҳур саҳобийлардан Каъб ибн Моликнинг (р.а.) ўғли, катта тобеъинлардан. Расулуллоҳ (с.а.в.) ҳаётликларида таваллуд топган. Таниқли ҳадис олими бўлиб етишган. Ривоят қилган ҳадислари ишончли деб топилган. Халифа Сулаймон ибн Абдулмалик даврида вафот этган.\nAbdurahmon ibn Qosim\nАБДУРАҲМОН ибн ҚОСИМ. Абдураҳмон ибн Қосим ибн Муҳаммад ибн Абу Бакр Сиддиқ ал-Қурайший, тобеъинлардан. Оиша онамиз ҳаётликларида таваллуд топганлар. Мадина аҳлининг улуғларидан, фақиҳ, тақводор ва олим зот бўлганлар. Ривоят қилган ҳадисларини муҳаддислар ишончли деб эътироф этишган. Ҳижрий 126 йили Шомда вафот қилганлар.


Шавкат Мирзиёев Ўзбекистон элчихоналарининг 3та энг асосий вазифасини айтди\n08:11 24 Апрел 2018\n10:52 13.01.2018 (Янгиланган 11:28 13.01.2018) Ҳавола олиш\nЭкспорт, инвестиция ва туризм хориждаги дипломатик ваколатхоналарнинг учта энг асосий вазифаси деб белгиланди.\nТОШКЕНТ, 13 янв – Sputnik. Ўзбекистон президенти Шавкат Мирзиёев кеча Ташқи ишлар вазирлиги фаолиятига бағишланган мажлисда Ўзбекистоннинг чет элдаги ваколатхоналари зиммасига юклатилган 3та энг асосий вазифаларни санаб ўтди.\n“Биринчидан, экспорт, экспорт ва яна бир марта экспорт!”,- деди президент.\n“Элчихоналар Ўзбекистонда ишлаб чиқарилган маҳсулотларни экспорт қилишда ҳар томонлама ёрдам бериши керак. Бугунги кунда барча ривожланган мамлакатлар айнан шу йўлдан бормоқда. Улар ўз мамлакатларида ишлаб чиқарилган маҳсулотларни ташқи бозорларда тарғиб қилиш билан шуғулланмоқда. Буни ҳамма яхши билади.\nИккинчидан, чет эл инвестицияларини, замонавий технологиялар ва билимларни жалб қилиб, бизнинг саноат ва инфратузилмани модернизация қилиш ва ривожлантириш.\nМамлакатга кириб келаётган инвестициялар бизнинг келажак учун муҳим рол уйнайди. Уларнинг ҳисобидан янги корхоналар, иқтисоднинг янги йўналишлари ва янги иш ўринлари яратилади. Шунингдек мамлакатнинг рақобатбардошлиги ва аҳоли бойлиги ошади.\nБунга ортиқча изоҳнинг кераги йўқ деб ўйлайман.\nУчинчидан, бизнинг элчихоналар Ўзбекитонга сайёҳлар оқимини ошириш учун самарали фаолият олиб боришлари керак. Мен бу ҳақида олдин ҳам бир неча бор гапирганман.\nЎз навбатида Вазирлар Маҳкамаси (А.Арипов) Ўзбекистонда керакли сайёҳлик инфратузилмасини яратишни бошлади.\nШуни алоҳида таъкидламоқчиман: Бизнинг элчилар Давлат туризмни ривожлантириш қўмитаси раиси А.Абдухакимовым ва Савдо-саноат палатаси раиси А.Икрамов билан биргаликда доимий ва тизимли равишда Ўзбекистонга чет эллик сайёҳларни жалб қилиш билан банд бўлишлари керак.”\nУндан ташқари, Шавкат Мирзиёев, элчихоналар хорижий мамлакатлардаги кенг жамоатчиликни Ўзбекистон очиқ, конструктив ва ўзаро манфаатли муносабатларга доимо тайёр эканлигини доимий равишда маълум қилиб туриши керак эканлигини эслатиб ўтди.\nРоссиядан жўнаган "Победа" автомобиллари 1 май куни Ўзбекистонга етиб келади\n"Победа" русумидаги бешта автомобиль 17 апрелда Самарқанд томон йўл олган. Улар 1 майда қадимий шаҳарга етиб келиши кутилмоқда\nЎзбекистон ҳам ТАПИ лойиҳасида иштирок этади, деди президент Шавкат Мирзиёев Кўксарой қароргоҳида Туркманистон раҳбари Гурбангули Бердимуҳаммедов билан ўтказилган учрашув чоғида\n"Сабот": Ўзбекистон киносининг Россияга зафарли қайтиши\nУзоқ йиллар давомида биринчи бор Ўзбекистон кинематография маҳсулоти Россия халқаро кинофестивалида тақдим этилди ва томошабинлардан катта олқишлар олди. Sputnik колумнисти ушбу премьерада бўлди.\n21:45Россиядан жўнаган "Победа" автомобиллари 1 май куни Ўзбекистонга етиб келади\n20:56Мирзиёев: Туркманистон билан муҳокама этилмаган масалалар қолмади\n19:16"Сабот": Ўзбекистон киносининг Россияга зафарли қайтиши\n18:56Ўзбек хонандаси Шахло Сафарова билан эксклюзив суҳбат\n18:12Мирзиёев: Ўзбекистон ТАПИ лойиҳасида иштирок этади\nЎзбекистон ҳаво йўллари самолёт ва вертолётларни сотувга қўйди\nЎзини ДХХ ходими деб таништириб ярим миллион доллар олган товламачилар қўлга олинди\nХоразм ҳокими ишдан кетди\nЎзбек кураши: Шаҳрисабзда ўтган халқаро турнирнинг энг ёрқин лаҳзалари\nМонако автосалонидан видеолавҳа


ГУЛДАСТАЛАР СЕНГА, АЗИЗАМ » MUZAFFAR.UZ\nБекзод ортиқ тоқат қилолмади, нафасини бўғаётгандек халал бераётган бўйинбоғини ечиб ташлади. Шунда ҳам кўнгли таскин топмай, графиндаги муздек сувдан қуйиб ичди. Эшик очилиб котиба кириб келди.\n–Бекзод Баҳромович, гулдасталар учун пул ажратгандик, илтимос қўл қўйсангиз.\n–Аёллар байрамига-да, атиги бир ҳафта қолди-ку, –котиба узун-узун киприкларини ҳайронлик билан пирпиратиб.\n–Ҳа-я, узр, ёдимдан кўтарилибди. –Бекзод қоғозга қўл қўяркан “бирпасда саккизинчи март келдими” деб қўйди паст овозда.\nКотиба ниманидир тушунгандай Бекзодга ачиниш билан қараб қўйдида, оҳиста чиқиб кетди.\nБундан ярим йиллар илгари, баҳорнинг кўм-кўк майсаларга, гулларга тўлган дамларида Бекзод умр йўлдоши Нафисадан айрилган, шундан бери ҳамон ўзига келолмасди. Нафиса у қадар чиройли бўлмасада, қалби ниҳоятда гўзал аёл эди. Икки қизлари вояга етиб қолган бўлсада, бирон марта Нафисанинг қовоқ уйганини, жанжал чиқарганини эслолмайди. Қайтанга ишдан кайфиятсиз кириб келган Бекзоднинг олдида ўзини айбдор сезиб, ҳар бир гапини қўрқа-писа гапирарди. Улар аҳил яшашди, Бекзод топганини уйига ташиди, лекин барибир аёлига муносиб эр бўлолмаганлигини у ҳаётдан кўз юмганидан кейингина ҳис этди.\nБир куни Бекзод дўстлари билан ресторанда учрашишди. Базми-жамшид авжида, озгина бўлсада ичилган спиртли ичимликлар таъсирини кўрсатдими, улфатлар даврада рақс тушаётган нозанинлар даврасига қўшилишди. Бекзод сочлари жингалак, қош-кўзлари жозибали қиздан кўзини ололмай қолди. Қиз ҳар қанча ноз-карашма қилмасин Бекзод ўзини қўлга олди. Шайтонга ҳай берди, тўғри уйига йўл олди. Бироқ уйига кирганида телевизор қаршисида ўтирган хотинига кўзи тушдию, таъби хира тортди. Хаёлан ресторандаги нозанин билан сочлари бироз тўзғиган, кўзлари тагида билинар-билинмас ажин пайдо бўлган хотини Нафисани солиштирди.\n–Яхши келдингизми дадаси, овқат ейсизми?\nНафиса қайтиб жойига ўтирди.\n–Индийский кино кўряпсанми? –Бекзод ҳам хотини ўтирган диванга бориб ўтирди. Нафиса эрининг ёнгинасига суриларкан, аста бошини унинг елкасига қўйди.\n–Бекзод ака, нега мени ҳечам “азизам” демагансиз?\nБекзоднинг ғаши келди.\n–Камроқ ҳинд киноларини кўргин, охирги вақтда жа суюлиб кетяпсан, –шундай деганча ўрнидан тураркан, беихтиёр елкаси билан Нафисани ўзидан итарди.\nЭрталаб нонушта вақти Нафиса унсиз ўтирди. Бекзод унинг қизарган кўзларидан туни билан йиғлаб чиқганини англади. Қўполлиги учун узр сўрамоқчи бўлдию, ғурурини эггиси келмади. Орадан кўп ўтмай байрам арафаси ҳам етиб келди. Бекзод ҳайдовчиси билан саҳарлаб бозорга боришди. Ишхонадаги аёллар учун гулдасталар сотиб олишди. Ишхонага қайтишаётганида Бекзод ҳисоботлар солинган папкани уйда қолдирганини эслаб қолди. Машинадан тушаркан, дўкондан келаётган Нафисага кўзи тушди.\n–Стол устида папка турибди, тез олиб тушгин.\nНафиса югурганча йўлакка кириб кетди. Тезда қўлдида папка билан қайтиб чиқди.\n–Вой-бўй, бунча чиройли гуллар! Менга ҳам аталгани борми? –деди кўзлари порлаб, кабинадаги гулларга суқланиб тикиларкан.\n–Э, гулни бошингга урасанми?! Бўпти шошиб турибман, бугун кеч қайтаман, –Бекзод машинасига ўтирдию, кетди.\n–Бекзод ака, келинойимни хафа қилиб қўйдиз-ку. Эртага албатта гулдаста совға қилинг уларга ҳам, –деди ҳайдовчиси кўзгудан ортига қараркан.\nБекзод ҳам ўгирилиб қаради. Нафиса машина ортидан маъюс қараб қолганди.\n–Кап-катта аёлга гулни нима кераги бор ўзи, энди ишхонадагилар бу бошқа гап, расмиятчилик, –деб қўйди Бекзод бепарво.\nЭртасига байрам куни Бекзод қизларига, хотинига конвертга солинган пулларни совға қилди. Қизлари дадаларини бўйнидан қучоқлаб жуда қувонишди. Нафиса эса маҳзун жилмайганча “раҳмат” деб қўйди.\nЎша куни Бекзод ишга кўмилиб ўтирганди, телефон қаттиқ жиринглади. Гўшакдан қизининг овози келди.\n–Дада, дадажон! Тез етиб келинг, ойим ҳушларидан кетдилар!\nБекзод дарҳол уйига ошиқди. Етиб борганида йўлак бошида “Тез ёрдам” машинаси турарди. Югуриб уйга кирди. Нафиса ранги оппоқ оқариб кетган, миқ этмай ётарди.\n–Хотинингизнинг юраги ҳаддан ташқари паст уряпти. Зудлик билан касалхонага олиб бориш керак, –деди шифокор.\nНафиса уч кун жонлантириш бўлимида беҳуш аҳволда ётди. Бекзод хотинининг тепасида ўтираркан, у билан ўтказган кунларини бирма-бир хотирлар, қуюлиб келаётган кўз ёшларини баъзўр тийишга ўзида куч топарди. Нафисанинг “Бекзод ака, нега мени ҳечам азизам демагансиз” деган гапларини эслади. Шу тобда ўлим билан олишаётган хотинининг кўнглини кўтаргиси, унга ёқадиган бирон сўз айтгиси келди. “Азизам” демоқчи бўлишга ҳарқанча оғиз жуфтламасин журъат қилолмади, тағин тузалиб ўзига келганида “дадаси, мени азизам дедингиз-а” деб эркаланишини ўйлаб негадир айтгиси келмади. Табиатан қўполроқ, қўрсроқ бўлганлиги учун бунақа чиройли сўзлар унинг учун ясамадек, эриш туюларди. Нафиса анча вақтлардан бери юраги хаста эканлигини, ҳеч кимга билдирмай юрганлигини Бекзод кейин, ҳаммаси тугаганида, умр йўлдошини бир умрга йўқотганидан кейингина билди.\n– Наҳотки эри бўла туриб қизимнинг касалини сезмадингиз? Нега вақтида шифокорларга кўрсатмадингиз? –деди қайнонаси Нафисанинг майити тепасида қон йиғларкан.\n– Ойи, қасам ичаман, хасталигини билмагандим. Билсам қаратмасмидим ёки қизингизни пулдан сиқганмидим.\n– Қизим сизнинг пулларингга эмас, меҳрингга зор бўлиб яшади.\nБекзодга қайнонасининг гапларидан хафа бўлсада, индамади, тушунишга ҳаракат қилди.\n– Бекзод Баҳромович, қизингиз телефонга сўраяпти, –котибанинг овози хаёлини бўлди. Гўшакни кўтарди.\n–Дадажон, ассалом алайкум.\n–Ҳа қизим, нима гап?\n–Дада, эртага ойимнинг қабрига борамизми? Байрамгача анча бор, уларни жуда соғинганман.\nБекзоднинг кўзидан икки томчи ёш оқиб тушди.\n–Мен ҳам қизим, ойингни жуда соғиндим.\nБекзод умрида илк бор ғурурига қарши чиқа олди.\nҚабристон. Нафисанинг қабри тепасида Бекзод қизлари билан узоқ ўтиришди. Қизлари бири олиб, бири қўйиб ичларидаги гапларини тўкиб солишди, йиғлаб-сиқташди. Бекзод эса бошини эгган кўйи унсиз ўтираверди.\n–Дада, кеч бўлиб қолди, юринг кетамиз, –дейишди қизлари.\nБекзод уларга эргашди. Машинага ўтиришганида Бекзод ўзини ортиқ тутиб туролмади.\n–Қизлар, сизлар бораверинглар, мен ҳозир, –деганча машинадан тушди.\nҚизлар бир-бирига қараб қўйишди. Дадаларига шу тобда битта гап ортиқчалигини билиб индамай қўяқолишди.\nБекзод бошқа машинани тўхтатди. Бозорга бориб чиройли гулдаста сотиб олди. Нафисанинг қабри тепасига қайтиб келганида ғира-шира қоронғи тушиб қолганди.\n–Нафиса, кечир мени азизам. Ҳа, сен мен учун энг азиз инсонсан. –Бекзод чин юракдан айтаётган сўзларини Нафиса эшитишини истади. Баланд овозда давом этди. – Шу сўзларни вақтида айтолмаганим, сени хурсанд этолмаганим учун кечир мени, азизам. Манави гулдаста сен учун, бизнинг севгимиз исботи учун олиб келдим. Сен жуда чиройлисан, ҳаммадан ҳам чиройлисан...\nБекзод қабристондан узоқлашаркан, анча вақтлардан бери нафасини сиқиб турган армонлардан, пушаймонлардан фориғ бўлганини ҳис этди. Ўт-ўланларга бурканган қабристоннинг тоза ҳавосидан тўйиб-тўйиб нафас олди. Бир дам тўхтаб ортига ўгирилди.\n–Азизам, мен яна келаман. Сен учун гулдаста олиб келаман...\nЧоп этилган: 16-11-2020, 08:10\nКўрилган: 1 400\nБекзод Зокировнинг оила аъзоларига таъзия\nЧоп этилган: 2-09-2020, 20:46\nЗумрад Шариповага табрик!\nЧоп этилган: 7-06-2020, 07:59\nЧоп этилган: 24-02-2020, 08:30\nЧоп этилган: 27-08-2020, 16:59


Бугундан Қозоғистонда коронавирус ва пневмония статистикаси бирлаштирилди - Халқ сўзи\n14:07 02 Август 2020 Дунё\nҚозоғистон Республикаси Соғлиқни сақлаш вазирлиги коронавирус бўйича янгиланган статистик маълумотларни тақдим этди.\n2020 йил 1 август куни лабораторияда аниқланган COVID-19 инфекцияси ва ПЗР-тест натижаларида коронавирус аниқланмаган, аммо клиник ва эпидемиологик белгилари у билан бирдек бўлган пневмония статистикаси бирлаштирилди.\nЯнги статистика бўйича маълумотлар бугундан эътиборан хабар қилиб борилади.\n«2020 йил 1 август куни 1 626 одамда COVID-19 инфекцияси аниқланди ва кун давомида 36 киши вафот этди. Шунингдек, 5 181 кишига лаборатория томонидан аниқланган пневмония ташхиси қўйилди, уларда коронавирус инфекциясининг клиник ва эпидемиологик белгилари бор. Сўнгги кун давомида шундай ташхис қўйилган 30 бемор вафот этди», - дейилади вазирлик хабарида.\nМаълумот ўрнида, айни дамда Қозоғистонда ушбу касалликдан соғайганлар жами сони 61 839 нафарни ташкил қилади. 793 киши вирус қурбонига айланган.\n91593 киши коронавирусни юқтириб олган.


ССВ тез тиббий ёрдам шифокорлари билан содир бўлган муштлашувга изоҳ берди — 21asr.uz\nССВ тез тиббий ёрдам шифокорлари билан содир бўлган муштлашувга изоҳ берди\nИжтимоий тармоқларда йўл четида тез тиббий ёрдам машинаси шифокорлари билан содир бўлган муштлашув акс этган видеолавҳа тарқалди. Соғлиқни сақлаш вазирлиги мазкур ҳолат бўйича ўрганиш ишларини олиб борди.\nМаълум бўлишича, видеолавҳада акс этган тез тиббий ёрдам бригадаси ССВ тизимига қарашли бўлмаган.\n«Шу ўринда таъкидлаш жоизки, ҳозирги пайтда пойтахтдаги 12 та тез тиббий ёрдам бўлимларида 179 та тез тиббий ёрдам бригадаси штат режимида туну кун ишлаб турибди ва суткасига ўртача 3 мингта мурожаат бўйича хизмат кўрсатмоқда», — дейилади вазирлик хабарида.\nДастлабки текширувларга кўра, видеоёзувдаги ходимлар ва машина хусусий тиббиёт муассасасига тегишли тез тиббий ёрдам бригадасиники эканлиги аниқланган. Вазирлик ўз ваколати доирасида мазкур ҳолатни ўрганиб, тегишли чораларни кўриши ва бу ҳақда қўшимча маълумотлар берилишини маълум қилган.\nФутзал: терма жамоамиз саралаш ўйинларида Тожикистон, Непал ва Афғонистонга қарши кураш олиб боради\n“Спарк” ҳайдовчиси икки нафар йўл-патрул хизмати инспекторини уриб юборди


Тухум қўшиб тайёрланадиган гўштли рулет пишириб кўринг - Hidoyat.uz\nТухум қўшиб тайёрланадиган гўштли рулет пишириб кўринг\nАсосий саҳифа Жамият Пазандалик Тухум қўшиб тайёрланадиган гўштли рулет пишириб кўринг\nЧоп этилди Sentabr 8, 2020 Тухум қўшиб тайёрланадиган гўштли рулет пишириб кўрингda fikr bildirishni o'chirish\nҲам тўйимли ҳам мазали рулет билан кундалик ёки байрам дастурхонини безаса ҳам бўлади.\nҚийма — 500 гр\nТухум — 5 дона\nТузланган бодринг — 1 дона\nСабзи — 1 дона\nКинза таъбга кўра\nШивит таъбга кўра\nТуз, мурч таъбга кўра\nКўкатларни майдалаб олинг;\nСабзини қирғичдан чиқаринг;\nҚиймага туз, мурч, 1 та тухум ва юқоридаги маҳсулотларни солиб аралаштириб олинг;\nҚолган 4 та тухумни қайнатиб пиширинг;\nҚандолат плёнкасига қиймани бир текис қилиб ёйинг;\nҚийма ўртасига бир қатор қилиб артилган тухумларни териб чиқинг ва қиймани рулет шаклига келтириб ўранг;\nРулет устидан тухум сариғи суртиб лист ёки идишга солинг;\n180 даража қизиган печда 1 соат давомида пишириб олинг;\nРулетни ўзини ёки сабзавот ва гарнир билан қўшиб таом сифатида ҳам истеъмол қилса бўлади.\nТошкент Ислом институтида Модуль таълим шакли учун кириш имтиҳонлари ўтказилди


Организм вирус билан курашиши учун иситмани туширмаслик керакми? - 22 Июля 2020 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nЧетверг, 06.08.2020, 10:40\nГлавная » 2020 » Июль » 22 » Организм вирус билан курашиши учун иситмани туширмаслик керакми?\nОрганизм вирус билан курашиши учун иситмани туширмаслик керакми?\nБугун АОКА ҳузуридаги штабда Санитария-эпидемиология назорати давлат инспекцияси бошлиғи Нурмат Отабеков иштирокида брифинг ўтказилди.\nУнда муҳим саволлар юзасидан жавоб қайтарилди:\nШифокорлар COVID-19 инфекциясида иситма 3-4 кун 38-39 даражагача кўтарилади, иситмани тушириш керакмас, организм вирус билан курашиши керак дейишади, иситмани қандай назорат қилиш керак?\nСоғлом организм ЎРВИ, грипп, коронавирус каби касалликларда ўз муносабатини (жавобини) иситма орқали намоён қилади. Бу пайтда организмнинг мавжуд иммун тизими фаоллаша боради.\nАлбатта тана ҳароратининг кўтарилишига бефарқ бўлишимиз керак эмас ва биз айнан тана ҳароратининг кўтарилишига нима сабаб бўлгани аниқлаш учун тиббиёт ходимларига мурожаат қилишимиз керак.\nҲар қандай ҳолатда ҳам тана ҳароратининг кўтарилишига хавфсиз арзимас ҳолат сифатида қарашимиз асло тўғри эмас. Айниқса ковид инфекцияси авж олиб турган ҳозирги пайтда бу каби белгилар пайдо бўлишига эътиборли бўлишимиз керак.\nҲасан Руҳоний Яқин Шарқда АҚШнинг “оёғини кесиш”га ваъда берди


Миср эҳромлари деворларидаги ташвишли ёзув: «Бугунги ёшлар ўзгариб кетган»! 11.01.2017, 16:45 | hordiq.uz, Мулоҳаза ва таҳлил Қадимги Миср эҳромлари деворларига «Бугунги ёшлар ўзгариб кетган» деган ташвишли гаплар ёзиб қолдирилган экан. Дарҳақиқат, ҳар бир давр ёшларининг тарбияси ўша даврнинг муҳим муаммоси сифатида қаралган. Бугунги кун ёшларининг ютуқ ва муаммолари ҳақида кўп гапирилмоқда. Тарбия ва таълимнинг иши мавсумий вазифа эмаслиги барчамизга аён.\nЁшларимизнинг кейинги пайтларда китоб ўқимаслиги, бадиий адабиётдан узоқлашаётгани киши дилини ранжитади. Касбим тақозосига кўра талабалар билан кўп мулоқотда бўламан. Бўлажак филолог талабаларга биринчи сўрайдиганим «Ким қандай китобларни ўқиган?», «Яқинда қандай китоблар ўқимоқдасиз?» каби саволларим кўпинча жавобсиз қолади.\nЯширишнинг ҳожати йўқ, ёшларнинг аксарияти мактаб дарсликларида берилган Абдулла Қодирийнинг «Ўтган кунлар», Чўлпоннинг «Кеча ва кундуз», Ойбекнинг «Навоий» каби асарларидан келтирилган парчалар билан таниш холос. Ҳатто баъзилар дарсликда берилган парчани ўқиб, «Мен фалон асарни ўқиганман» дейишдан уялмайдилар. Бу ҳолат гўё Навоийнинг «Лисон ут тайр» достонидаги «Кўрлар ва фил ҳикояти»ни эслатади. Асарнинг бир қисми билангина таниш талабалар бутун бошли асар ёки адабиёт ҳақида бемалол фикр билдираётганларни кўриб кўз олдимга ўша ҳикоятдаги филнинг қайси аъзосини ушласа, фил дегани шу экан деган кўрлар келади…\nЁши катта авлод вакиллари ёшликларини эслаб, Достоевский, Толстой, Шекспир, Гёте сингари даҳо ёзувчиларнинг асарларини ўқиб, улардан олам-олам маъно топгани билан фахрланишади. Ҳанузгача бу ижодкорларни қўлдан қўймай ўқийдиганларга ҳавас қиласан киши.\nИнсон ўз мақсадига эришиш учун ҳар доим осон йўлни қидиради ва уни кўзлаган манзилига олиб орадиган бу йўлни қийинчиликсиз босиб ўтишни истайди. Мен китоб мутолаасини ҳам шунга ўхшатгим келади. Бугунги куннинг китобхони тушуниш қийин бўлган асарларни эмас, кўпроқ, олди-қочди-ю, ким-кимни сўйгани, кимнингдир туналгани-ю, яна кимнингдир зўрлангани тафсилотларига ўчдек назаримда. Бу каби воқеалар ёритилган асарларнинг тили бадиийликдан анча йироқ, жўн. Улар ўқувчига фақатгина бирламчи, яъни ташқи воқелик ҳақида маълумот беради, холос.\nЗигмунд Фрейд инсон онгини англанган ва англанмаган (онг ости ёхуд онг усти) воқеилик турларига бўлади. Бизга ташқи воқелик фақат онг усти кўриниши бўлса, уни, яъни воқеликни мушоҳада қилиш, фикрлаш орқали фаолиятнинг иккинчи кўриниши – онг ости ҳаракати юзага келади. Бу ҳаракат орқали биз энди, доим «ардоқлаб» юрадиган, инсонийлигимизни бошқа махлуқотлардан юқори қўювчи онгимизни, мия фаолиятимизни ишга солган бўламиз. Бу оддийгина тажрибага сиз кроссворд ечаётганингизда кўп бор дуч келгансиз. Жавоби топилмаган савол сизга тинчлик бермайди, уни топиш учун онг ости фаолиятингиз ёрдамга келади. Шунда хотирангизнинг қайсидир пучмоқларида «яшириниб» қолган жавоб топилади-ю, бирдан «о, топдим!» деб юборасиз. Келинг, энди юқорида бошланган мавзуга – китоб ўқиш, инсон хотирасининг имконияти ҳамда ёшларнинг нега китоб ўқимаслик муаммоларига қайтсак.\nКўпчилик китоб ўқишни билмайди ва кўп кишилар нима учун ўқиётганини тузукроқ тушунмайди. Баъзилар бу ҳолатни ўқимишли бўлишнинг қийин, бироқ ягона йўли деб билади. Улар учун ҳар қандай китоб кишини «ўқимишли» қилади. Бошқа бировлар учун эса ўқиш – дам олиш, шунчаки вақтни ўтказиш ва уларга нимани (мақола, роман, шеър, хабар ва ҳоказо) ўқиш барибир, зерикарли бўлмаса, бас.\nҲар биримиз, қайси касб эгаси бўлмайлик, имкон ва шароитимиздан келиб чиқиб, китоб билан муайян даражада мулоқотда бўламиз. Ўлчовли ҳаётимизнинг маълум бир қисмини шунга сарф қиламиз. Аммо қандай китоб ўқиш, унинг таъсир ва оқибатлари, умуман, нега китоб ўқиймиз, шу ҳақда барчамиз ҳам чуқурроқ ўйлаб кўрмаймиз.\nЎтган асрнинг машҳур адибларидан бири Хеман Ҳесси китоб мутолааси ҳақида бундай ёзади: «Шунчаки дам олиш, вақт ўтказишни истаган ва «ўқимишли» бўлиш ҳақидагина қайғурган китобхон китобдаги дилни покловчи, кишини руҳлантирувчи қандайдир номаълум бир кучни сезади.\nБироқ бу кучни у аниқ тасаввур этолмайди ва баҳолай ҳам олмайди. Бундай китобхон тиббиётдан мутлақо бехабар беморга ўхшайди, яъни айнан қайси дори кераклигини тушунмасдан, ҳар бир қутичадагидан татиб кўра бошлайди. Аслида, мутолаа борасида ҳам ҳар бир киши ўзи учун зарур бўлган, янги куч ҳамда руҳий таъсир бахш этадиган китобларни топа билиши керак эмасми?».\nБугунги ёшлар ўзларининг китоб ўқимаслик сабабларига – «яхши асарлар яратилмаяпти», деган иддаони рўкач қилишади. Хақиқатан ҳам шундайми? Биз ўзимизга «кел, яқинда қайси асарни ўқидинг-у, у сенга ёқмади?» деган саволни бериб кўрсак ёмон бўлмайди.\nАдабиётимиз доимгидай ҳаракатда, «миллат яшайдиган» (Чўлпон) адабиёт ҳеч қачон ўлмайди. Ҳозирги адабий жараён ҳақида озми-кўпми хабари бор киши, жаҳон адабиётининг энг зўр намуналари билан тенглашадиган асарлар ёзилаётганини билади. Бизнинг айбимиз уларни ўқимаслик, тўғриси, ТУШУНМАСЛИК. Бундай ачинарли аҳволни эса, тан олмаслигимиз ёмон. Ёзувчи Назар Эшонқул бугунги кун бадиий жараёни ҳақида, янада аниқроғи, Фахриёр шеърларига муносабат билдириб: «Санъат тилсимланган қўрғонга ўхшайди. Унинг эшиги «сим-сим»деган калитни топмагунча очилмайди. Ҳарқалай, тилсимланган қўрғоннинг эшигини топгунча қанча қосимлар бу қўрғон олдидан ўтиб кетишган. Ўтиб кетади ҳам… Агар бу тилсимни ҳамма ҳам тополганида эди, унда эртакнинг ҳеч қандай моҳияти қолмасди. Эртак эса моҳиятни тугун ичидаги тугунга яшириб қўяди. Ҳамма ҳам тугунни ечишга ҳафсала қилавермайди», деган эди.\nИнсоният ҳамма замонлар бундай кўринишни такрор-такрор бошидан кечираверади. Биз бугунги кунда ёзилаётган асарлар ва Фахриёр, Назар Эшонқул, Салим Ашур, Хуршид Дўстмуҳаммад, Эркин Аъзам, Нормурод Норқобил, Абдували Қутбиддин каби истеъдодли кўплаб қаламкашларни билмаслигимиз, ўқимаслигимизнинг боиси ҳам ана шунда.\nБозор иқтисодиёти шароити тақозосига кўра адабиётимизда ҳам янги атамалар – «кўча адабиёти», «сариқ адабиёт» каби тушунчалар пайдо бўлди. Кўпгина хусусий газеталарда чоп этилаётган саёз асарларни ўқиб, яхшигина безак берилган «китоб»ларни варақлаб, улар нимаси билан кишиларни ўзига тортмоқда, деган саволга жавоб тополмай қийналасан киши. Ўқувчига эстетик завқ бермайдиган, фикрлашга, мушоҳада қилишга ундамайдиган, аксинча, руҳиятига салбий таъсир қиладиган енгил-елпи «асар»лар кўпайиб кетаётгани ҳақиқатан ҳам, ачинарли ҳол. Уларни ўқиб, бугунги ўзбек адабиётида яратилаётган ҳикоя, қисса, романлар шу, деган тасаввурга борадиган инсонлар сафи ҳам ортмоқда. Уларни «ҳикоя» ёхуд «қисса» номи остида берилишини қандай тушуниш мумкин? Улар фақатгина ўқувчи дидини ўтмаслаштиришдан, асл бадииятдан йироқлаштиришдан ортиқ наф келтирмайди. Бизнинг аждодларимиз адабиётни, санъатни жуда нозик тушунган, қадрлаган, санъатнинг асл намуналарини яратган ҳамда ундан завқлана билиш кўникмасига ҳам эга бўлган. Адабиётни «миллат ойнаси» (Авлоний) деб билган. Биз эса ўзимиз ўқимаган китобни боламиздан «нега ўқимадинг?», деб сўрашдан уялайлик.\n1 шарҳ: Миср эҳромлари деворларидаги ташвишли ёзув: «Бугунги ёшлар ўзгариб кетган»!\nЖамшид on 12.01.2017, 09:40 в 09:40\nЗариф Қузонов уш мавзу ҳақида поятамга ташлаб бера оласиз ?\nДобавить комментарий Отменить ответ\tВаш e-mail не будет опубликован. Обязательные поля помечены *Комментарий Имя * E-mail * Сайт Пожалуйста, введите ответ цифрами:шестнадцать − 13 = Диққат! Диққат!\nБугун ўқилган саҳифалар: 14 928Бугун кирувчилар сони: 3 533Кеча кирганлар сони: 15 342 Copyright © hordiq.uz 2017. Barcha huquqlar himoyalangan.


Коронавирус туфайли тадбирлар фақат бизда тўхтатилдими? » MUZAFFAR.UZ\nЖорий йилнинг январь ойига қадар Коронавирусларнинг 40 га яқин турлари аниқланган. Улар асосан сут эмизувчилар ва паррандаларни зарарлаши мумкин. Коронавирус лотинча сўздан олинган бўлиб, корона, яъни тожли вирус деб аталишига сабаб, у ташқи кўриниши жиҳатидан қуёш атмосферасидаги ташқи қатлам - қуёш тожини эслатади. У сохта молекулалар ҳосил қилиб, ҳужайраларга кириб олиши кузатилган.\nКороновирусдан ҳимояланиш чоралари сифатида гигиена-санитария қоидаларига риоя қилиш сабаблари борасида Ўзбекистон соғлиқни сақлаш вазирлиги томонидан тегишли тавсия ва маслаҳатлар бериб ўтилган. Жумладан, ниқоб тақиш, қўлларни тез-тез совунлаб ювиш кабилар ва ҳоказо. Коронавирус иссиққа чидамсизлиги ва иссиқ ҳароратда кўпайиш хусусиятини йўқотиши, нобуд бўлиши аниқланди. Хусусан, 33 даража иссиқда 16 соат ичида, 56 даражадаги иссиқлик бўлганда 10 дақиқа атрофида фаолсизланиши маълум бўлди. Олимлар ўтказган тадқиқотларга кўра 70 % этанол, яъни этил спирти, гипохлорит натрийнинг кучсиз 0.01 % эритмаси ва хлоргексиннинг 1 % мазкур вирусни зарарсизлантириши ва уларнинг нобуд бўлиши ўз исботини топди.\nКоронавируснинг жаҳон бўйича тезлик билан тарқалиб, инсоният саломатлигига хавф солаётгани боис, Бутунжаҳон соғлиқни сақлаш ташкилоти томонидан пандемия эълон қилинди ва натижада, одамлар гавжум бўладиган катта тадбир, йиғилишлар хавф ортда қолгунга қадар ортга сурилиши таклиф қилинди. Жумладан, турли анжуманлар, спорт мусобақалари ва маданий тадбирларнинг бир қанчаси куз фаслига кўчирилди. Мисол учун Лондонда 26 апрел куни бўлиб ўтиши реалаштирилган йирик спорт мусобақалари 4 октябрга кўчирилди. Чемпионлар лигаси ва футбол ўйинлари ҳам кўпгина давлатларда вақтинчалик тўхтатилиши, ўтказилса ҳам томошабин ва мухлиcлар онлайн тарзда ё эфир орқали кўришлари, яъни ўйингоҳларда мухлислар йиғилмаган ҳолда интернет ё ойнаи жаҳон орқали кўриш имконига эга бўлишлари режалаштирилмоқда.\nАҚШдаги Нью Йорк губернатори одамлар гавжум жойларда 500 тадан ортиқ киши тўпланишини тақиқлагач, Нью Йоркда ўтказиладиган бродвей шоулари ҳам 12 апрельгача тўхтатилди.


Соч кўчириш амалиёти қандай бўлади ва соч қаердан олинади?\nКлиникамизда соч кўчириш амалиётида соч фолликулалари (графтлар) пациентнинг ўзидан олинади, яъни, пациент бошининг энса соҳасидан, кўкрак ва соқол соҳаларидан олиниб, андроген соч тўкилган (пешона, тепа ва “макушка”) ёки ҳар хил травмалардан кейин қолган чандиқларга кўчириб ўтказилади.\nСоч қайси усулда кўчириб ўтказилади ва энса соҳаси кесиладими?\nКлиникада соч фолликулалари (графтлар) ҳозирги кундаги замонавий усул ҳисобланган чоксиз FUE (follicular unit extraction) усулида тажрибали мутахассислар томонидан доналаб кўчириб ўтказилади. Соч фолликулалари 0,8-0,9 мм ли панчларда ажратиб олинади ва соч олинган соҳада ҳеч қандай чандиқ ёки излар қолмайди. Амалиёт давомида ҳар бир соч фолликуласи донор соҳадан олиб, реципиент соҳага ўрнатилгунга қадар максимал табиий шароитда сақланади. Кўчириб ўтказилган сочларнинг 95-98 % ўсади ва қайта тўкилмайди.\nОлинган сочлар ўрнига янгиси ўсиб чиқадими ва нечи кунда тўлиқ битиб кетади?\nОлинган сочлар ўрнига янгиси ўсиб чиқмайди, чунки соч фолликуласи пиёзчаси билан кўчириб ўтказилади. 5-6 та соч фолликуласи орасидан 1-2 та фолликула ажратиб олинганлиги сабабли соч олинган соҳада деярли из ва чандиқлар қолмайди. 7-10 кунда барча жароҳатлар битади.\nКўчириб ўтказилган сочлар табиий кўринишда бўладими ёки қатор-қатор “кукла” сочи кўринишида бўладими?\nКлиникада Грузия (Тбилиси), Россия ва Туркия давлатларидаги етакчи клиникаларда малака оширган ва ўз касбининг етук мутахассислари фаолият олиб боради. Кўчириб ўтказилган сочлар табиий кўринишда бўлишига, сочлар пациент сочининг ўсиб чиқиш бурчагига мос равишда жойлаштирилишига алоҳида эътибор берилади. Кўчириб ўтказилган сочларни ювиш, тараш, бўяш ва хохлаган кўринишда турмаклаш мумкин.\nКўчириб ўтказилган сочлар вақт ўтиб қайта тўкилиб кетмайтими?\nСоч фолликулалари (графтлар) бошнинг энса ва чакка соҳасидан, яъни андроген гормонларга сезгир бўлмаган соҳадан кўчириб ўтказилади. Кўчириб ўтказилган соч фолликулалари андроген гормонларга сезгир бўлмаганлиги учун янги жойда ҳам ўсишда давом этади ва қайта тўкилмайди (оғир хасталиклар, химиятерапия, ўчоқли соч тўкилишларидан кейинги тўкилишлар бундан мустасно).\nГрафт бу-бир илдиздан чиққан соч толалари йиғиндиси, 1 та графтда ўртача 3-4 та тола бўлади.\nЭкилган сочлар қачон ўсиб чиқади ва максимал эффект қачон бўлади?\nСоч кўчириб ўтказилгандан 3-4 ҳафта ўтиб, деярли барча кўчириб ўтказилган соч фолликулаларининг толалари синиб тўкилади, аммо пиёзчаси тери остида қолади. Амалиётдан 3 ой ўтиб соч фолликулалари илдизидан янги сочлар ўса бошлайди ва ойлар ўтган сайин қалинлашиб боради. Максимал эффект 1-1,5 йилда кўринади.\nСоч кўчириб ўтказиш амалиёти харажатлари нечи пулга тушади?\nАмалиёт харажатлари кўчириб ўтказилган графтлар сони билан боғлиқ. Бу учун 4 хил ракурсда, яъни олд, ён, тепа ва орқа соҳаларни суратга тушириб, +998977980007 рақамига телеграмм мессенжери орқали жўнатсангиз, мутахассисларимиз нечта графт кўчириб ўтказиш кераклиги ва харажатлар ҳақида аниқ маълумот беришади.\nКлиникада нечи кун бўлиш керак ва ётоқ масаласи қандай бўлади?\nСоч кўчириб ўтказилгандан кейин бир кун Бухорода қолишингиз ва эртаси куни эрталаб ювилиб “перевязка” қилиниб, соч кўчириб ўтказилган ва соч олинган соҳалар регенерациясини тезлаштириш учун LASER муолажаси қилинади. Шундан сўнг пациент уйига қайтиши мумкин, кейинги тавсиялар ва назорат телефон орқали олиб борилади. Клиникадан 50 метр узоқликда меҳмонхоналар бор, олдинда брон қилиб қўйилади (ўртача 1 суткаси 60-150 минг сўм).\nКўчириб ўтказилган сочларнинг ўсишига ва қайта тўкилмаслигига кафолат бериладими?\nКўчириб ўтказилган сочларнинг ўсишига 100 % кафолат берамиз, кўчириб ўтказилган сочлар умуман ўсмаса тўланган сумма 100 % қайтарилади. Пациент хохишига кўра клиника ва пациент ўртасида юридик шартнома имзоланиши мумкин.


O’z DSt 2127:2016 Рақамли эшиттириш телевиденияси аппарат-студия комплекси ва кўчма телевизион станциясининг рақамли телевизион сигналларини узатиш каналлари. Асосий параметрлар ва ўлчаш усуллари\nO’z DSt 3050:2016 Телекоммуникация тармоқлари. Оптик транспорт тармоқларининг линия ҳимояси. Умумий талаблар\nO’z DSt 3060:2016 Тезкор-қидирув тадбирлари тизимининг техник воситаларини сертификатлаштириш қоидалари\nO’z DSt 3065:2016 Телекоммуникация тармоқлари. Телекоммуникация хизматларидан фойдаланувчилар билан автоматлаштирилган ҳисоблаш тизимлари. Умумий техник талаблар ва назорат қилиш усуллари\nO’z DSt 3073:2016 Телекоммуникациялар тармоқлари. Рақамли абонент линияси ускунаси (xDSL). Умумий техник талаблар\nO’z DSt 3078:2016 Телекоммуникациялар тармоқлари. Виртуал хусусий тармоқлар (VPN). Умумий талаблар\nO’z DSt 3085:2016 Телекоммуникация тармоқлари. Охирги терминал қурилмалар. Умумий техник шартлар\nO’z DSt ISO/IEC 15408:1:2016 Ахборот технологияси. Хавфсизликни таъминлаш усуллари. Ахборот технологиялари хавфсизлигини баҳолаш мезонлари. 1-қисм. Кириш ва умумий модел\nO’z DSt ISO/IEC 15408:2:2016 Ахборот технологияси. Хавфсизликни таъминлаш усуллари. Ахборот технологиялари хавфсизлигини баҳолаш мезонлари. 2-қисм. Хавфсизликнинг функционал компонентлари\nO’z DSt ISO/IEC 15408:3:2016 Ахборот технологияси. Хавфсизликни таъминлаш усуллари. Ахборот технологиялари хавфсизлигини баҳолаш мезонлари. 3-қисм. Хавфсизликка қўйиладиган ишонч компонентлари\nO’z DSt ISO/IEC 27001:2016 Ахборот технологияси. Хавфсизликни таъминлаш усуллари. Ахборот хавфсизлигини бошқариш тизимлари. Талаблар\nO’z DSt ISO/IEC 27002:2016 Ахборот технологияси. Хавфсизликни таъминлаш усуллари. Ахборот хавфсизлигини бошқаришнинг амалий қоидалари\nO’z DSt ISO/IEC 27031:2016 Ахборот технологияси. Хавфсизликни таъминлаш усуллари. Бизнес узлуксизлигини таъминлашга ахборот-коммуникацион технологияларининг тайёрлиги бўйича раҳбарий кўрсатмалар\nO’z DSt ISO/IEC 27033:1:2016 Ахборот технологияси. Хавфсизликни таъминлаш усуллари. Тармоқ хавфсизлиги. 1-қисм. Шарҳ ва концепциялар\nO’z DSt ISO/IEC 27033:2:2016 Ахборот технологияси. Хавфсизликни таъминлаш усуллари. Тармоқ хавфсизлиги. 2-қисм. Тармоқ хавфсизлигини лойиҳалаштириш ва жорий этиш бўйича раҳбарий кўрсатмалар\nO’z DSt ISO/IEC 27033:3:2016 Ахборот технологияси. Хавфсизликни таъминлаш усуллари. Тармоқ хавфсизлиги. 3-қисм. Эталон тармоқ сценарийлари. Таҳдидлар, лойиҳалаштириш усуллари ва бошқарув масалалари\nO’z DSt ISO/IEC 27033:4:2016 Ахборот технологияси. Хавфсизликни таъминлаш усуллари. Тармоқ хавфсизлиги. 4-қисм. Хавфсизлик шлюзларини қўллаган ҳолда тармоқлараро хавфсизликни таъминлаш учун коммуникациялар\nO’z DSt ISO/IEC 27033:5:2016 Ахборот технологияси. Хавфсизликни таъминлаш усуллари. Тармоқ хавфсизлиги. 5-қисм. Виртуал хусусий тармоқларни қўллаган ҳолда тармоқлараро хавфсизликни таъминлаш учун коммуникациялар\nO‘z DSt 3387:2019 (ISO/IEC 27035-2:2016, MOD) Ахборот технологияси. Хавфсизликни таъминлаш усуллари. Ахборот ҳавфсизлиги инцидентларини бошқариш. 2-қисм. Инцидентларга таъсир этишни режалаштириш ва унга тайёрланиш бўйича рахбарий кўрсатмалар


ЎзА - “Тийрамоҳ”\n18.06.2018 11:11 Чоп этиш версияси\n– Во-оо-оҳ, садқанг бўлай, Темурхон!\nДунё дунё бўлиб, Темурхондек улуғ соҳибқиронни кўрмаган.\nБани башар у зотнинг қаршисида зир титираган, жаҳоннинг\nэнг сулув қизлари ва ноз-истиғнонли не-не аёллари унинг бир\nлаҳзалик канизаги, чўриси бўлиш учун жон беришга ҳам шай турган.\nИван Буниннинг "Темурхон" ҳикоясидан.\nЖаҳон адабиёти, айниқса, Иван Бунин ижоди ихлосмандлари учун ажойиб туҳфа – унинг қаламига мансуб ўттизга яқин ҳикоя ва юздан ортиқ шеър биринчи маротаба қамровдор тўплам ҳолида ўзбек китобхонлари эътиборига ҳавола этилди.\nЖаҳон адабиётининг дурдоналарини, шу жумладан, дунё адибларининг неча юз йиллар давомида улуғ аждодимиз – буюк давлат арбоби ва музаффар саркарда, моҳир дипломат ва бунёдкор зот, илм-фан ва маданият ҳомийси Амир Темур ҳақида яратган сара асарларини ўзбек тилига таржима қилиш ғоят долзарб аҳамиятга эга.\nИстиқлолнинг ўтган чорак асрлик даврида ўзбек китобхони айни шу мавзуда қалам тебиратган Ғарб адабиёти намоёндаларидан – Кристофер Марло, Георг Гендал, Йоҳанн Волфганг Гёте, Эдгар Алан По, Ҳилда Ҳукҳэм, Хорхе Луис Борхес, Люсьен Керен каби адибларнинг асарлари билан танишиш имконига эга бўлади.\nАтоқли рус шоири ва ёзувчиси, рус адиблари орасидан адабиёт йўналиши бўйича Нобель мукофотининг илк совриндори (1933 йил) Иван Бунин жаҳон адабиётининг ана шундай йирик намояндаларидан биридир.\nИван Алексеевич Бунин 1870 йил Россиянинг Воронеж шаҳрида туғилиб, 1953 йилда Парижда вафот этган. У ҳаёти давомида назмда ҳам, насрда ҳам сермаҳсул ижод қилган. Адибнинг асарлари ўзбек тилига таржима қилинган бўлса-да, айниқса, унинг ўзбекчага ўгрилган назмий асарлари жуда оз.\nЎзбекистон Республикасида хизмат кўрсатган журналист Ғулом Мирзо томонидан тузилган ушбу тўпламга академик Бахтиёр Назаров масъул муҳаррирлик қилган. Академик Акмал Саидовнинг китобдаги сўзбошисида Иван Буниннинг ҳаёти ва ижодига муфассал тўхталилган.\nЭътиборлиси, тўпламда адибнинг ҳикоя ва шеърлари хронологик тартибда, яъни ёзилган санаси бўйича жойлаштирилгани Иван Бунин ижодидаги юксалиш жараёнлари ҳақида китобхонда муайян тасаввур шаклланишига хизмат қилади.\nУшбу тўпламга адибнинг “Хазонрезги” (“Листопад”) достони сарлавҳасининг ўзбекона талқини – “Тийрамоҳ” деган ном берилган.\nИшонамизки, ушбу тўплам адабиёт ихлосмандларига манзур бўлиб, жавонидаги энг сара китоблар қаторидан жой олади.


Жазоир: ёш африкаликлар Франциядан қўлини тортишини талаб қилмоқда | Azon.uz - Ахборот-таҳлилий портал\n1104 17:30 04.11.2021\nАлжир ахборот маркази вазири Аммар Белхим чоршанба куни Африка ёшлари Франция уларнинг қитъаси ва ресурсларидан фойдаланмаслигини талаб қилиб бош кўтарган.\nШунингдек, вазирнинг баёнотига кўра, ўтган ой Франция президенти Эммануэл Макроннинг кўплаб алжирликларни ҳақоратлагани Франция ва Алжир муносабатларини кескинлашувига сабаб бўлган. Бу ҳақоратларга жавобан Алжир Париждан ўз элчисини қайтариб олган ва 3 октябрда француз ҳарбий самолётлари ҳаракатини чеклаган.\nБелхим Францияни «Африка ресурсларини қуритишда давом этаётган» мустамлакачи давлат деб таърифлаган. Унинг сўзларига кўра нафақат африкаликлар, балки француз ва Европа сиёсатчилари Франция Африка бойликларини ўзлаштираётганини тан олади.\n8 октябрь куни Африканинг «Фуқаролик жамияти» вакилларидан бўлган юзлаб ёшлар Франция жанубидаги Монпеле шаҳрида бир кунлик Африка-Франция йиғинида тўпланишган. Илк Франция-Африка йиғинлари 1973 йилда бошланган, «Африка-Франция» деб номлангандан буён унга Африка мамлакатларининг ҳеч бир раҳбари таклиф этилмаган.\nМакрон 3000 инсонни йиғилишга чақирган. Улар орасида: ёш тадбиркорлар, тадқиқотчилар, талабалар, рассомлар, спортчилар ва бир қатор уюшмалар вакиллари бўлган. Улар иқтисодий, сиёсий ва маданий масалалар юзасидан муҳокамалар учун учрашишган.\nУчрашув Франция собиқ мустамлакалари нуфузига қарши курашаётган бир пайтда бўлиб ўтган. Учрашувдан кўзланган мақсад муносабатлар учун янги пойдевор яратиш бўлган.\nЖазоир Африка Франция талаб Махсус\n745 19:35 23.02.2022\n628 10:48 16.02.2022\n964 18:35 11.02.2022


Interfutbol.Uz | Финалнинг энг яхшиси ёхуд ЧЛ финалида энг яхши футболчи мақомини олганлар\nФиналнинг энг яхшиси ёхуд ЧЛ финалида энг яхши футболчи мақомини олганлар\n2019-06-13 05:23:00 139 0 Ahadxon\nАввало, айтиш керак, янги асрда Европа Чемпионлар Лигаси ҳал қилувчи баҳсининг энг яхши футболчиси сифатида тан олинганлар орасида тасодифий қаҳрамонлар йўқ - фақат буюкларгина олий эътирофга сазовор бўлишган. Мана, улар сафини яна бир ёрқин ижрочи - Виржиль ван Дейк тўлдирди. Демак, навбатдаги фотожамланмамиз ўтмишни қўмсайдиганлар учун - XXI асрда ЧЛ финали бош қаҳрамони рутбаси кимларга насиб этган ва нима учун?\nЗИДАН («Реал»; Франция)\nЖамоаларнинг ижодкорлик бобидаги фаоллигини назарда тутсак, ўта зерикарли финал. Лекин ҳимоявий футболнинг тантанаси. Хусусан, «Милан»нинг букилмас иродаси - Паоло Мальдини «Юве» ҳужумчиларини зарарсизлантириш борасида мастер-сабоқ кўрсатди. Хуллас, Алессандро Дель Пьеро, Давид Трезеге ва Марсело Салайета қизил-қора тусли «девор» олдида ҳеч нарса қилолмадилар.\nФинал: «Барселона» -\n«Арсенал» - 2:1\nФинал: «Милан» -\n«Ливерпуль» - 2:1\n«Барселона» Самуэль Это~О ва Лионель Месси урган голлар эвазига устун чиқди. Лекин ғалабада майдон марказида тўлиқ ташаббус ва тўп назоратини таъминлаган бош «меъмор» - Хави катта роль бажарди. У хусусан, худди радиобошқарув воситасида тўпни Мессига узатди ва аргентиналик боши билан гол урди.\nЧЛ-2011|2012: Дидье ДРОГБА («Челси»; Кот-д~Ивуар)\nФинал: «Бавария» -\n«Боруссия» Д. - 2:1\nАрьен Роббен бунга қадар бир неча финалларда омадсизликка йўлиққанди: ЖЧ-2010да бирга-бир вазиятдан фойдаланолмади, «Челси»га қарши кечган ЧЛнинг олдинги финалида эса пенальтини кўкка совурди. Шу муваффақиятсизликлардан сўнг голландиялик футболчи ниҳоят, мутлақ қаҳрамон бўлди: аввалига Марио Манжукич голига асос солди, кейин ўйиннинг асосий вақти тугаб бораётган паллада «Боруссия» дарвозасини ўзи ишғол қилди.\n«Реал»нинг мағлубиятига саноқли сониялар қолган вақт - 90}3-дақиқада Серхио Рамос ўйинни «овертайм»га чўзди, кейин ди Мария бош ролга чиқди. Тўғри, унинг ўзи гол урмади, лекин «Қироллик клуби»нинг ҳужум ҳаракатини тўлиқ бошқариб, жамоадошларига имкониятлар яратди.\n«Ювентус» - 3:1\nСерхио Рамос ЧЛ финалида иккинчи марта гол урди, қолаверса, бутун 120 дақиқа давомида ҳимояда барқарор турди. Пенальтилар сериясида эса жамоасининг 4-зарбасини голга айлантирди. Натижада УЕФАдан махсус соврин олди (2014 йили ўйин қаҳрамонини махсус ҳакамлар ҳайъати эмас, мухлислар танлагандилар).\nРОНАЛДУ («Реал»; Португалия)\nКриштиану Роналду бунга қадар ЧЛнинг 4та финалида иштирок этиб, 2тасида гол урган бўлсада, бош қаҳрамон мақомини олган эмасди. «Юве»га қарши кечган баҳсдан кейин эса бош-қа бировни танлаш имконияти ҳам қолмади - португалиялик юлдуз бўлажак жамоаси дарвозасини 2 марта нишонга олди ва ЧЛнинг 3та финалида гол урган илк футболчи бўлди.\nФинал: «Ливерпуль» -\n«Тоттенхэм» - 2:0\nВиржиль ван Дейк аввалига расмий ҳайъат томонидан бош қаҳрамон сифатида эътироф этилди, ке-йин мухлислар ҳам голландиялик ҳимоячини тан олишди. Бир фактга эътибор қаратинг: испан клублари иштирокисиз ўтган финалларда кўпинча голландлар энг яхши бўлишган: Эдвин ван дер Сар («МЮ» - «Челси», 2008 йил), Арьен Роббен («Бавария» - «Боруссия» Д., 2013 йил) ва энди Виржиль ван Дейк («Ливерпуль» - «Тоттенхэм», 2019 йил). «Ливерпуль» ҳимоячисини ҳозирдан «Олтин тўп»га яққол даъвогар сифатида кўрсатишмоқда. Виржилда бу фикрни қувватлаш учун реал имконият ҳам бор: Голландия термасини Европа Миллатлар лигасида ғалаба сари етакласа, бас.\n«Плей-офф» босқичигача четга чиққанлар рамзий терма жамоаси. Самир Ханданович («Интер») - Марио Фернандес (ЦСКА), Озан Кабак («Галатасарой»), Калиду Кулибали («Наполи»), Александро Гримальдо («Бенфика») - Карлос Солер («Валенсия»), Никола Влашич (ЦСКА), Тайсон («Шахтёр»), Исмоили («Шахтёр») - Люк де Йонг (ПСВ), Андрей Крамарич («Хоффенхайм»)\n23 ёшдан кичик футболчилар рамзий терма жамоаси. Александр Нюбель («Шальке») - Трент Александер-Арнольд («Ливерпуль»), Маттийс де Лигт («Аякс»), Эдер Милитао («Порту»), Александр Зинченко («Манчестер Сити») - Карлос Солер («Валенсия»), Френки де Йонг («Аякс»), Донни ван де Беек («Аякс»), Родриго («Атлетико») - Давид Нерес («Аякс»), Килиан Мбаппе (ПСЖ)